gutxietsi - Elhuyar dictionaries\ngutxietsi, gutxiets, gutxiesten\ndu ad. despreciar, menospreciar, subestimar; infravalorar\nez du zeren bere burua gutxietsi: no tiene por qué menospreciarse a sí mismo\ngutxietsi nautelako: porque me han menospreciado\ngutxietsi, gutxiets, gutxiesten *Examples are automatically obtained from dabilena\n...gutxietsi\tkalitateak ere jokatzen du, kategoria handiagoa duen gutxietsitako jokalari horietako bat dela uste dut, ...\n...hemen 15 urtez Ikastola baztertua izan dela, gutxietsia , mespretxatua udaletik eta erantzuleak badirela. Arduraduna...\n... nahiago?», pasatu zitzaion Joxe Kruzi, gutxietsirik , buruan. Lehen ere batera abiatu arren...\n...o zoriontsuago? Ez daukazu, beraz, zertan gutxietsi haien hitz onak eta pentsakizun nobleez beteriko haien biho...\n...nire ustez, kantitate txikiak ez du kalitatea gutxiesten . Lehen esan dudan bezala, euskal taldeen...\n... alboratuak) eta azaltzen zailak direnak (besteek gutxietsiak ) jorratzeak ikuspuntu orokor bat ematen ziola ...\n...tzuek sorkuntza amateur bezala izendatu izan dute, gutxietsi nahian edo. Baina askotan, nahiz eta profesionalki lan horr...\n...albarioan higatzen diren lesbiana mutuak edo adiztegi gutxietsiaren aldeko sadomasokista andanak, mintzaira erabat aska eta itx...\n...n, fokutik kanpo, erditu dituen dantza isolatu eta gutxietsian diraute euskal dantzari elebakar kikilduek, Youtube globala...\n...onena ondu gura. Arrazoia hori ez bada, gutxietsi egin zuen Tenerife. Bestela, ezin daiteke ulertu zelairatu ...\nErrepertorio zabala du, gainontzeko lurraldeak gutxietsi gabe, batez ere dantza nafarrez, bizkaitarrez eta gipuzkoarrez osatua.>\nGoza de un amplio repertorio, basado principalmente en danzas navarras, vizcaínas y guipuzcoanas, sin menospreciar el resto de provincias.\nHerri-dantzak inoiz ere ez dira gutxietsi behar, funtsean balletaren oinarri berberak dituztelako, azaleratzeko moduak eta egoerak desberdinak diren arren.>\nNo hay que menospreciar nunca los bailes populares, porque son la misma esencia modelada en tonos, en circunstancias diferentes.\nEz dut uste Internetekin edo sare sozialekin kazetariaren eginkizuna gutxietsi denik.>\nNo creo que la llegada de Internet o las redes sociales haya menospreciado la figura del periodista.\nEz du esan nahi besteen lana gutxiesten duenik.>\nEllo no quiere decir que menosprecie el trabajo de los demás.\nArtea zela, baina gutxietsitako artea, horrek erakarri ninduen.>\nLo que me atrajo es que era un arte, pero un arte menospreciado.\nAltuera, gerturatze luze eta pitzaduraz beteriko zeharkatu beharreko glaziarrak, inolaz ere ezin ditugu gutxietxi.>\nSu altura, una larga aproximación y un recorrido glaciar con algunas grietas hacen que no debamos subestimarla.\nEdonola ere, legatzaren hazkuntza gutxietsita baldin badago, stockaren neurria dezente txikiagoa izango dela espero da, eta, arrantza-hilkortasuna, berriz, dezente handiagoa. Berrikusi egin behar lirateke gaur egun erabiltzen diren arretaren erreferentzia-puntuak.>\nEn cualquier caso si el crecimiento de la merluza está subestimado, se espera que el tamaño del stock sea bastante menor, la mortalidad pesquera bastante mayor y los puntos de referencia de precaución utilizados actualmente deberían ser revisados.\nHarrapaketa ofizialak gutxietsita daudela uste da, ezin baita jakin bazterkin-kopuruak zein diren.>\nLas capturas oficiales se consideran subestimadas debido al desconocimiento que hay sobre los descartes que se realizan.


Euskal Herriaren askatasuna aldarrikatzen duen plataforma | Pais Vasco | KAZETA\nBerriki egituratutako Euskal Herriak Askatasuna plataformak Euskal Herriaren "zanpaketa mahaigaineratu" nahi du. Horretarako, bere lehen ekintza otsailaren 24an antolatu zuen, Baionan, eta bide batez, Korsikari elkartasuna adierazi zion.\nKazeta|26/02/2018|0 comentarios Actualizada:\nEuskal Herriak Askatasuna Baionan antolatutako elkarretaratzea. © Aurore Lucas\nEuskal Herriak Askatasuna plataformaren aburuz, "nazio zanpaketaren arazoari" aurre egiteko, Euskal Errepublika eraiki behar da. Independentziaren aldarria hauspotzeko xedez, lehen ekimen bat antolatu zuen. Elkarretaratzea otsailaren 24en iragan zen, Baionako herriko etxearen aitzinean.\nEuskal Herriak Askatasuna plataforma otsaila hasieran egituratzen hasi zela azaldu du Eneko Zestauk. "Abertzaleak diren norbanakoek" osatzen duten talde horrek Euskal Herriak memento garrantzitsu bat bizitzen duela uste du. Euskal Autonomia Elkargoan Gernikako Estatutua eztabaidatzen den unea eta Korsikan bizi den egoerari aipu egin die, hain zuzen.\nGatazka politikoaren konponketari begira, korsikar indarrek oinarrizko aldarrikapenak entzunarazi dituztela nabarmendu du Euskal Herriak Askatasuna taldeak. Hala nola, korsikeraren ofizialtasuna, preso eta iheslarien amnistia eta nazio izaeraren aitortza.\n"Aldarriak mahai azpian"\nEuskal Herriari dagokionez, aldiz, "nazio askapenerako borroka itzaltzeko bidean" dagoela pentsatzen du. Plataforma ez dator bat indar abertzale nagusiek duten jarrerarekin. "Abertzale deitzen diren eragile nagusienek gatazkaren arrazoi politikoekin loturiko aldarriak mahai azpian gordetu" dituztela iruditzen zaio erakundeari.\n"Parisek nahi duen bide sasi-teknikoan murgildu dira erabat. Ez dute ez euskararen ofizialtasuna, ez amnistia eta ez Euskal Herriaren nazio aitortza konponbiderako gako gisa planteatu. Alderantziz, frantziar inperialismoaren ordezkari lokalak bidelaguntzat hartuta, frantziar estatuaren jarrera zuritu eta txalotzen dute, eredugarri bailitzan".


Saint-Front-de-Pradoux - Wikipedia, entziklopedia askea.\nPierre-André CROUZILLE (2014-2020)\n45° 03′ 18″ N, 0° 21′ 52″ E / 45.055°N,0.36444444444444°E / 45.055; 0.36444444444444Koordenatuak: 45° 03′ 18″ N, 0° 21′ 52″ E / 45.055°N,0.36444444444444°E / 45.055; 0.36444444444444\nBeauronne, Mussidan, Saint-Louis-en-l'Isle, Sourzac, Saint-Médard-de-Mussidan, Saint-Martin-l'Astier eta Saint-Étienne-de-Puycorbier\nSaint-Front-de-Pradoux (frantsesez eta ofizialki: Saint-Front-de-Pradoux) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 1182 biztanle zituen.\n2007an Saint-Front-de-Pradoux udalerrian erroldatutako biztanleak 1.068 ziren. Familiak 480 ziren, horien artean 141 pertsona bakarrekoak ziren (58 bakarrik bizi ziren gizonak eta 83 bakarrik bizi ziren emakumeak), 182 seme-alabarik gabeko familiak ziren, 124 seme-alabak dituzten bikoteak ziren eta 33 seme-alabak dituzten guraso-bakarreko familiak ziren.\n2007an 565 etxebizitza zeuden, 494 familiaren etxebizitza nagusia ziren, 47 bigarren erresidentzia ziren eta 25 hutsik zeuden. 550 etxeak ziren eta 13 apartamentuak ziren. 494 etxebizitza nagusietatik 384 bere jabearen bizilekua ziren, 99 alokairuan okupaturik zeuden eta 10 doan lagata zeuden; 2 etxek gela bat zuten, 18 etxek bi zituzten, 122 etxek hiru zituzten, 181 etxek lau zituzten eta 171 etxek bost zituzten. 405 etxek euren parking plaza propioa zuten azpian. 233 etxetan ibilgailu bat zegoen eta 198 etxetan bat baino gehiago zituzten.\nSaint-Front-de-Pradoux udalerriko biztanleria-piramidea 2009an .\n2007an lan egiteko adina zuten pertsonak 620 ziren, horien artean 434 aktiboak ziren eta 186 inaktiboak ziren. 434 pertsona aktiboetatik 387 lanean zeuden (204 gizon eta 183 emakume) eta 47 langabezian zeuden (20 gizon eta 27 emakume). 186 pertsona inaktiboetatik 84 erretiraturik zeuden, 42 ikasten zeuden eta 60 "bestelako inaktibo" gisa sailkaturik zeuden.\n2009an Saint-Front-de-Pradoux udalerrian 498 unitate fiskal zeuden, 1.087 pertsonek osaturik. Pertsona bakoitzeko diru-sarrera fiskalaren mediana urteko 17.371 euro zen.\n2007an zeuden 46 komertzioetatik, 1 janari enpresa zen, 1 material elektrikoaren fabrikazioko enpresa zen, 1 garraiorako elementuen fabrikazioko enpresa zen, 3 bestelako produktu industrialen fabrikazioko enpresak ziren, 18 eraikuntza enpresak ziren, 6 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 3 finantziazio enpresak ziren, 3 higiezinen enpresak ziren, 2 zerbitzu enpresak ziren, 2 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 22 zerbitzu publikoetatik, 3 ibilgailuen konpontzeko eta nekazaritza tresnetako lantokiak ziren, 1 ibilgailuen ikuskaritza teknikoko lekua, 5 igeltseroak, 3 margolariak, 1 iturgina, 4 argiketariak, 2 eraikuntza enpresak, 2 ile apaindegiak eta 1 jatetxe.\n2000. urtean Saint-Front-de-Pradoux udalerrian 10 nekazaritza-ustiategi zeuden, 135 hektarea erabiltzen.\nMussidan (2,2 km)\nSaint-Médard-de-Mussidan (2,2 km)\nSaint-Louis-en-l'Isle (2,2 km)\nSourzac (2,5 km)\nSaint-Martin-l'Astier (2,8 km)\nBeauronne (4,7 km)\nSaint-Étienne-de-Puycorbier (5,1 km)\nBourgnac (5,1 km)\nDouzillac (5,1 km)\nWikimedia Commonsen badira fitxategi gehiago, gai hau dutenak: Saint-Front-de-Pradoux


kritiken hemeroteka » Batiskafoa eta zitaukak\n« Zure arimaren truke | Isis and Pandora (elemental Mr. Watson) »\nBatiskafoa eta zitaukak Ion Olano / Gara, 2009-05-08\nBai hitz arraroak izenbururako hautatu ditudanak, ez pentsa arreta erakartzeko bakarrik egin dudanik. Egia da, hauta nezakeen beste izenbururen bat iruzkin honentzat: “Bestetasunari beldur”, esate baterako. Baina bistan da, ez dut egin. Batiskafoa ibilgailu urpekari txiki bat da, bereziki, ozeanoan sakonera handietara iristeko diseinatua, hala dio Wikipediak. Bada, urpekoarekin oso lotuta egon arren, ez da batiskaforik azaltzen Albert Sanchez Piñolen (Bartzelona, 1965) La pell freda eleberrian, Lander eta Zigor Garrok euskarara Larrua hotz izenez itzuli dutena. Eleberri horrek, ahoz ahokotik tiraka, egundoko arrakasta izan zuen merkatuan: 2002an lehen aldiz argitaratu zutenetik 25 hizkuntzetara itzuli dute, eta zinemara egokituko dute aurki, Hollywooden. Baina… zer dira “zitaukak”? Egon pixka bat.\nLiburuko protagonista (aldi berean narratzaile dena) Atlantikoko uharte galdu batera iritsi da, urtebetez egurats teknikariaren postua betetzeko asmoz. Asmoa, berez, hori baino gehiago da: Irlandan matxinoen alde borrokatu ondoren, bere burua bakartu, ez du besterik nahi. Lehenago esan dudanez, liburuan ez da batiskaforik azaltzen, baina bada pertsonaia bat Batis Caffo deitzen dena. Aurreko egurats teknikaria desagertu zenez geroztik, uharteko biztanle bakarra da. Alegia, protagonistaren bizilagun bakarra, faroan bizi den itsas seinaleen teknikaria. Lehenengo gauean bertan, izaki anfibio bitxi batzuek egurats teknikariaren etxolaren aurka eraso egingo dute, eta ahal bezala defendatuko da bera. Cafforekin faroan babesten saiatuko da, baina hark uko egingo dio, zurrun. Geroago, haien armak elkartu eta munstroengandik faroan babestea adostuko dute. Urpetik datoz munstro bitxi haiek, eta ia gauero saiatzen dira faroan sartzen. Bi gizakiek ia gauero erantzuten diete tiroz, gero eta bortitzago eraso egiten duten munstroei. Halako batean, egurats teknikariak harriduraz deskubrituko du anfibio eme bat bahituta duela Caffok, eta zerbitzari-lanak egiteaz gain, amorantearenak ere betetzen dituela. Apurka-apurka, izaki horienganako interesa piztuko zaio protagonistari, eta anfibioarekin sexu-harremanak izatera iritsiko da (maitasuna, ezin) eta munstroen kantuen sakonean hizkuntza bat dagoela konturatuko da. Alegia, “zitauka” izeneko izaki haiekin komunika daitezkeela, haiekin irtenbide bat bilatzeko. Batis Caffok, ordea, oso bestela pentsatzen eta jokatzen du. Haren usteak oso sakonak dira, ia mugiezinak, hain daude urpean sartuta.\nEzaguna ez denak eragiten duen erakarpen indarra da eleberri hau irakurtzeko motorretako bat. Beldurrezko, alegiazko eta abenturazko eleberriaren moldean dago idatzia, idazkera bizia du eta irakurterraza da (ez da beti laudorio). Badira intereseko erreferentzia batzuk, James George Frazerri eta Miyamoto Musashiri eginikoak, besteak beste. Baina best-seller-aren osagaiak betetzeaz gain, Sanchez Piñolek hausnarketara eraman nahi du irakurlea, gehienbat, bestetasunak eragiten duen beldurrari buruzkora. Izan ere, munstroen kontra borrokatzen diren bi gizakiak ihesi dabiltza, eta ez dute onartzen beren buruari egiten diotela ihes. Hots, tirokatzen ari diren hori ez dela etsaia, beldurra baizik. Finean, desertoreak eta maskotak, bai Batis Caffo eta bai zitaukak gauza bat eta bakarra direla. Eta hala, liburua hasten duen esaldiarekin amaituko dut iruzkina: “Inoiz ez gaude gorroto ditugunengandik aski urrun”.


"ZURBAU" KOLEKTIBOA AURKEZPENA - ZURBAU\n“ZURBAU” KOLEKTIBOA AURKEZPENA\nOrain dela gutxiko historia ezagutzeko, erreparatzeko eta justizia egiteko asmoz, Oltza Zendeako pertsona talde bat elkartu ginen, 36ko estatu kolpearen ondoko egun zein urteetan gertatu zenaren inguruko egia guztia jakiteko prest. Estatuak ezarritako diktadurak, batez ere, Nafarroan eta Oltza Zendean eraildako eta errepresaliatutako pertsonen duintasuna berreskuratzea izan da helburu bakarra. Hori horrela, egindako lana, artxibategietako lanaren bidez eta zenbait elkarrizketa eta testigantzaren bidez, pertsona horien gehienen izena ezagutu ahal izan dugu eta baita haien lanbide eta sorterria ere, betiere, merezi duten aitorpena emateko asmoz. Lan hau gauzatzeko, hiru ideia nagusitan oinarritu gara: Egia, Erreparazioa eta Justizia.\nTxarla y presentación del video, 20/09/2019\nVideo completo del Acto de homenaje a Asesinados y a sus familiares\nCanciones creadas exclusivamente para el acto por IORITZ & QUEL\n22 de iraila de 2019 /by TLM\nhttps://zurbau.eus/wp-content/uploads/2019/09/Logo-Zurbau-1.jpg 3030 3030 TLM https://zurbau.eus/wp-content/uploads/2019/01/logo-cunetas.png TLM2019-09-22 11:07:372019-09-24 17:37:56"ZURBAU" KOLEKTIBOA AURKEZPENA\nIRUÑEA, EPIZENTROA. 1. PARTEA IRAILAK 27, ERREGIMEN FRANKISTAREN AZKEN FUSILAMENDUEN 44. URTEURRENA


Euskal zinegileen, euskal zinearen eta Donostiako Jaialdiaren arteko harremana estua izan da sariketaren historian zehar. Herrialdeko zineak ezin zion Donostiak eskaintzen zuen erakusleiho dirdiratsuari eta nazioarteko oihartzunari muzin egin. Euskal zine garaikidearen oinarri izan den Fernando Larruquert eta Nestor Basterretxearen Ama Lur (1968) filma, jaialdian lehiaketatik kanpo aurkeztu zen Astoria zineman, ikuslegoak egiten zituen keinuak arretaz zaintzen zituzten poliziez inguratuta. Ikuslegoak txalo zaparrada zabal batez eman zion amaiera filmari eta zinegileek Gipuzkoako Ateneo Saria eskuratu zuten. 1973an beste euskaldun batek egin zuen jaialdiaren historiarako jauzia. Víctor Ericek Urrezko Maskorra lortu zuen El espíritu de la colmena filmarekin. Modu horretan, Espainiako film batek sari preziatua irabazi zuen lehen aldiz. 1977ko edizioan euskal zinegileek zentsuraren bazterketa eta askatasun giro berria baliatu zituzten. Euskal filmen ziklo bat eta "Euskal Herriko Zineari buruzko Lehen Elkarrizketak" antolatu ziren.\nHalere, ekimen hau polemika batek bildu zuen, izan ere, zinegile batzuk Jaialdiari Euskadiko zinea baztertzea leporatu zieten, baina, kontuak kontu jardunaldi horiek aurrekaria izan ziren dudarik gabe Zinemaldian laurogeita hamargarren hamarkadaren bigarren erdiaz geroztik antolatzen den euskal zinearen maratoiak finkatzerakoan. 1979ko edizioan euskal zinea berriro ere protagonista izan zen El proceso de Burgos-Burgosko prozesua film polemikoarekin. Oraindik bizirik zirauten frankismoaren aztarnak filmaren proiekzioa debekatzen saiatu ziren, baina presio ugari jasan ondoren, Uribek bere lana erakustea lortu zuen. Bere kemenak izan zuen saririk, izan ere, dokumentalak Perla del Cantábrico Saria jaso zuen.\nLaurogeigarren hamarkadaren lehen erdialdean, sariketak A maila galduta une latzenak igarotzen zituelarik, Donostia euskal zine modernoaren leherketaren lekuko pribilegiatu izan zen. La fuga de Segovia-Segoviako ihesa filmak ikusmin handia sorrarazi zuen 1981eko edizioan aurkeztu zenean. La conquista de Albania-Albaniako konkista (1983) filmaren estreinaldia 24 orduz atzeratu zen eta aurrezarritako programaketa moldatu egin behar izan zen, filma lehendakariak, Carlos Garaikoetxeak, ikusi ahal izateko. Eta Tasio (1984), Kalabaza tripontzia (1985), 27 horas-27 ordu (1986) edo Ke arteko egunak (1989) bezalako filmek sari ugari lortu zituzten laurogeigarren hamarkadan zehar. Baina laurogeita hamargarren hamarkada izan zen Donostian, Euskal Herriko zinearen urrezko aroa, izan ere, hiru euskal zuzendarik lau Urrezko Maskor lortu zituzten. 1990ean Montxo Armendarizek lortu zuen Las cartas de Alou filmarekin, erabaki eztabaidagarria izan zen, izan ere, Sail Ofizialean erakutsi zen Pelikula Onenaren saria jaso zuen Coen anaien Miller's Crossing filmari kendu baitzion maskorra.\nHurrengo urtean Juanma Bajo Ulloak lortu zuen saria Alas de mariposa-Tximeletaren hegoak opera prima bikainarekin. Azkenean, Imanol Uribek ere lortu zuen Urrezko Maskorra Días contados filmarekin 1994ean eta Bwana filmarekin (Gillies Mackinnon zuzendariaren Trojan Eddie filmarekin batera) 1996ean. Modu horretan, jaialdiak euskal zineak urteen poderioz eskuratutako maila bikaina aitortzen zuen. 2003an La pelota vasca-Euskal pilota filmarekin askatu zen polemikaren ondorioz, zinemazaleek Ama Lur edo El proceso de Burgos-Burgosko prozesua filmekin jasandako jazarpen politikoaren oroitzapen mingotsa berreskuratu zuten.\n1997tik aurrera, herrialdeko zinegileen eskari gero eta indartsuagoaren eraginez, Euskal Zinearen Eguna barneratu zen jaialdiaren programaketan, horrenbestez, urteko euskal ekoizpena ikusteko aukera zabaltzen zen. Edonola ere, sariketa neurri handi batean Euskadiko kapitalari esker finantzatzen denez eta Euskadiko zineak urteen poderioz maila aipagarri bat izatera eraman duen aurrerapen nabarmena izan duela kontuan hartuz, oraindik ere, Donostiako Jaialdiaren barneko sail ezberdinetan euskal zinearen hutsunea nabaritzen da. Euskal zinearen kalitatearen eta sariketako sail garrantzitsuetan (Sail Ofiziala, Zabaltegi, etab.) duen presentzia eskasaren arteko desoreka, etorkizunean Zinemaldiak zaindu beharreko alderdia da. Gauzak horrela, harrigarri suertatzen da Donostiak Latinoamerikako (Zinema eraikitzen) zinemagintzaren ekoizpenari laguntza emateko sail bat izatea eta Euskal Herriko zinearentzat halako azpiegiturarik ez izatea.\n57. ekitaldian (2009) oso urrats garrantzitsua eman zen nazioarte mailan euskal zinemagintza sustatu eta ezagutzera emateko Zinemaldia erakustoki egokia izan zezan. Betiko Euskal Zinemaren Egunari arreta berezia eskaini zitzaion eta horrela sail berezia sortu zen, hots, Zinemira-Panorama del Cine Vasco. Sail horren bitartez, Eusko Jaurlaritzaren laguntzaz, Zinemaldian euskal zinemagintzaren presentzia areagotu egin nahi zen. Zinemira jaialdiaren egitarau nagusian ageri da eta ekitaldi osoan barrena pelikulak eskaintzen dira. Zinemiraren egitarauan urte horretan euskal zinemagintzak kaleratutako pelikularik onenen artean hautatze batzordeak aukeratutako zenbait filma eskaintzen dira. Victoria Eugenia Antzokian Euskal Zinemaren Festa burutzen da eta Zinemira Saria ere banatzen da. Sari horren xedea euskal zinemagintzan nabarmendu den pertsonaiaren bat gogora ekartzea da. Lehen saio horretan Imanol Uribek izan zuen ohore hori.


Afrikaren Eguna, ospakizunaren eta gogoetaren artean - Goitibera\n2021 May 25, Tuesday 2021 June 3, Thursday baden Afrikaren eguna, día de África, hausnarketa, ospaketak\nAfrikaren Egunak sentimendu kontrajarriak sortzen ditu. Alde batetik, jai egun gisa ospatu nahi dugun pertsonak daude; bubus, txilaba eta turbantez jantzita kalera irtetea, djembé erritmoan dantzatzea; eguraldia lagun da, Europako diaspora afrikarren kasuan. Bestalde, badira ohartarazten dutenak ez dagoela ezer ospatzeko, egunak balio behar duela kontinentea eta afrikar pertsonak zelatatzen dituzten gaitzei buruz hausnartzeko, bai eta horien aurrean, indibidualki eta kolektiboki duten erantzukizunari buruz hausnartzeko ere. Bizitza honetan bezala, orekak aurkitzea da kontua.\nAfrikaren Eguna afrikarren oroimen kolektiboan OUA Afrikako Batasunerako Erakundearen izendapen ofizialaren data betikotzeko helburuarekin ezarri zela diote. Gaur egungo Afrikako Batasuna (UA); 1963ko maiatzaren 25ean sortu zen, kontinenteko estatuen arteko batasuna, elkartasuna eta lankidetza indartzeko lehen erakunde panafrikanista bezala.\nAfrikaren Eguna ezarri zenetik, Afrikako diasporako pertsona eta komunitateak ospakizun bihurtu dute. Egunak dituen helburuak hedatu dituzte bizi diren tokietako pertsona, komunitate eta herrietara. Pandemiaren aurretik, hiriburuko beste jai bat bihurtzen ari zen: tokiko administrazioaren babesa zuen eta immigrazioaren ardura zuten agintariek inauguratzen zuten ekitaldia. Beraiek izateko eta egiteko moduen alderdi eta elementuak partekatzeko eguna zen (musika, literatura, zinema, arteak, gastronomia, folklorea, moda), nahiz eta eskura zutena apurra izan. Topagune, elkarrizketa, truke, ezagutza eta errekonozimendu gune bat sortzen zen, identitateen mitoetatik haratago; bizikidetza indartzen duten espazioak. Hiriko lorategietan elkarteen azoka jartzen zen, ekitaldiaren ekintzetako bat zen eta sortzen ziren paisaiek Marrakex, Aaiun, Nuakchot, Dakar, Bamako, Ouagadugou, Lagos, Yaunde, Malabo edo Luandako plazaren baten arrastoak zekartzan gogora; une batez, ilusio hori bizi zezakeen.\nKontinenteko arazoa presente zegoen, bai elkarteek beren etxoletatik erakusten zituzten egitasmoetan, bai lorategietan eguna ospatzera joaten zirenengan. Gizarte eta gobernuen oinarrian beharko luke, gizakia berezkoa duen duintasunaz janztea baina kontinenteko leku askotan duintasun hori ezarri gabe egon arren, Afrikaren Egunaren adierazpen eta agendetan gutxieneko horretan oinarritzen ziren egitarauak. Arrazakeriaren aurkako borroka, gaur egun gorantz doana, jasanezina, bizikidetza arautu behar zuten mekanismo berberek betikotua, elkarte askoren zeregina ere bazen. Larunbat edo igande horretan lorategietan eguna igarotzera joaten ziren pertsonak bizi-egoera ezberdinetatik etortzen ziren: batzuk kokagune edo asentamentuetan bizi ziren, oinarrizko eskubideak ere ezabatu zizkietelarik; beste batzuk egoera irregularrean zeuden; atzerritar izateagatik “E” hizkiz seinalaturik tutoretzapean bizi ziren adingabeak; sexu-esplotaziorako salerosketa-biktima ziren emakumeak (engainatuak izan zirenak, besteak beste, familien pobreziatik ihes egiteko, txirotasun horren zergatietatik edo ondorioetatik urruntzeko, indarkeritik aldentzeko edo etorkizun hobe bat bilatzeko); naufragioetatik bizirik atera baina anai eta arrebak galdu zituzten gazteak, amari berri txarrak nola adierazi ez zekitenak. Guztiek, kontinenteak sortzen zituen paradoxen eta galderen testigu zuzen ziren (naturaren suntsipena, gatazka armatuak, gaixotasunen kudeaketa, desplazamenduak, lurra eta baliabideak). Eta, hala ere, inork ez zuen erantzunik ematen. Eta guzti horren inolako erantzukizunik ez zuten herritar xeheak ziren.\nZergatik ez zuten, bada, egin zezaketen urteko egun horretaz gozatuko? Hitza hartu, espazio publikoa gureganatu, gure arbasoei libazioak bota, besteekin dantzatu… Gainerako egunak hor daude hausnarketarako, beharrezkoa baldin bada. Afrikaren egun zoriontsua!\n← Previous LUNA\nZinemaTK: Promising Young Woman Next →


Herriz Herri - Aiherra (NB) | 2020eko Ekainaren 25a\nArberoan Alaiki aisialdi zentroa irekia izanen dauda huntan! Prestakuntza lan luze baten ondotik, eta segurtasun arauak errespetatuz, Arberoan Alaiki aisialdi zentroak bere ateak irekiko ditu uda huntan! Animatzaileak eta zuzendaria prest dira zuen haurren errezibitzeko. Izen emaiteko eta informazio gehiagoren ukaiteko, harremanetan sartu behar da zuzenean helbide elektroniko hau baliatuz: arberoaalaiki@ gmail.com Dolu bat auzoan, Pier Etchart Ez dugu usaiarik Aiherrako berrietan, herri auzoetako berrien emaitea. Halere, Izturiztarra zen Pier Etchart zena aipatu gabe ezin gira egon, joan den aste hondarrean zendu baitzen, 68 urtetan. Duela zonbeit urte Donoztiri, Izturitze eta Aiherrako pilotariak Abarratia pilota batasuna sortuz elkartu ziren. Bere eskukaldia ekarri zuen orduan eta hastapenetik, pilota arduradun gisa sartu baitzen elkartean, eta pilota sustatzeko gure eskualdean lan egin. Aiherrako pilotariak Antzuolara joan zirenean 1993 urtean hango pilotarien kontra aritzera, pilota arduradun gisa parte hartu zuen ere, Battitta Barbierekin, elgarretaratze hortan. Hemendik parte hartu zuten pilotariak ziren: Beñat Hourcade, Thierry Itoiz, Beñat Durruty eta Philippe Etchart. Gure doluzko sendimendu zintzoenak familiari.


Labastide-Murat - Wikipedia, entziklopedia askea.\nAurélien PRADIE (2014-2020)\n44° 38′ 51″ N, 1° 34′ 03″ E / 44.6475°N,1.5675°E / 44.6475; 1.5675Koordenatuak: 44° 38′ 51″ N, 1° 34′ 03″ E / 44.6475°N,1.5675°E / 44.6475; 1.5675\nLabastide-Murat (frantsesez eta ofizialki: Labastide-Murat) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 631 biztanle zituen. Antzina Labastide-Fortunière deitua, 1767an bertan jaio zen Joachim Murat frantses mariskalaren omenez, izena aldatu zioten. Murat, Napoleon Bonaparteren ezkonanaia (koinatua) zen.\n2007an Labastide-Murat udalerrian erroldatutako biztanleak 631 ziren. Familiak 305 ziren, horien artean 110 pertsona bakarrekoak ziren (34 bakarrik bizi ziren gizonak eta 76 bakarrik bizi ziren emakumeak), 103 seme-alabarik gabeko familiak ziren, 73 seme-alabak dituzten bikoteak ziren eta 19 seme-alabak dituzten guraso-bakarreko familiak ziren.\n2007an 398 etxebizitza zeuden, 304 familiaren etxebizitza nagusia ziren, 69 bigarren erresidentzia ziren eta 25 hutsik zeuden. 338 etxeak ziren eta 58 apartamentuak ziren. 304 etxebizitza nagusietatik 221 bere jabearen bizilekua ziren, 76 alokairuan okupaturik zeuden eta 8 doan lagata zeuden; 5 etxek gela bat zuten, 15 etxek bi zituzten, 56 etxek hiru zituzten, 74 etxek lau zituzten eta 154 etxek bost zituzten. 165 etxek euren parking plaza propioa zuten azpian. 152 etxetan ibilgailu bat zegoen eta 104 etxetan bat baino gehiago zituzten.\nLabastide-Murat udalerriko biztanleria-piramidea 2009an .\n2007an lan egiteko adina zuten pertsonak 365 ziren, horien artean 256 aktiboak ziren eta 109 inaktiboak ziren. 256 pertsona aktiboetatik 233 lanean zeuden (110 gizon eta 123 emakume) eta 23 langabezian zeuden (11 gizon eta 12 emakume). 109 pertsona inaktiboetatik 51 erretiraturik zeuden, 28 ikasten zeuden eta 30 "bestelako inaktibo" gisa sailkaturik zeuden.\n2009an Labastide-Murat udalerrian 288 unitate fiskal zeuden, 626,5 pertsonek osaturik. Pertsona bakoitzeko diru-sarrera fiskalaren mediana urteko 16.575 euro zen.\n2007an zeuden 62 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 5 eraikuntza enpresak ziren, 14 ibilgailuen saltze eta konpontze enpresak ziren, 3 garraio enpresak ziren, 8 ostalaritza eta jatetxe enpresak ziren, 2 finantziazio enpresak ziren, 5 higiezinen enpresak ziren, 5 zerbitzu enpresak ziren, 9 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 17 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 3 ibilgailuen konpontzeko eta nekazaritza tresnetako lantokiak, 1 igeltseroa, 2 margolariak, 1 argiketaria, 2 ile apaindegiak, 4 jatetxeak eta 1 higiezinen agentzia.\n2000. urtean Labastide-Murat udalerrian 17 nekazaritza-ustiategi zeuden, 1.144 hektarea erabiltzen.\nSoulomès (2,7 km)\nBeaumat (4,1 km)\nVaillac (4,3 km)\nCaniac-du-Causse (6,0 km)\nSaint-Cernin (6,1 km)\nLamothe-Cassel (6,1 km)\nSéniergues (6,3 km)\nSaint-Martin-de-Vers (7,3 km)\nFontanes-du-Causse (7,8 km)\nSoucirac (8,0 km)\nBNF: 15260879x (data)


Kimua lan-taldea | Kimua Fisioterapia & Osteopatia\nPertsonak beren osotasunean artatuz.\nOsasuna faktore eta elementu askoren arteko harreman orekatuan oinarritzen da. Hori dela eta, pertsonak bere osotasunean tratatzen ditugu Kimua Zentroan. Ez dugu sintometan soilik erreparatzen, arazo baten jatorrira iristen saiatzen gara beti, hori baita arazo bat konpontzeko faktore garrantzitsuena. Ikuspuntu orokorretik, soluziora.\n2019an sortua bada ere, Kimuaren ibilbidea lehenagotik dator. Hiru profesional batu gara, bide berri bati ekiteko asmoz. Hirurak elkarrekin, batura horrek sortzen duen indarra baliatuz, jakintza eta esperientzia trukaketan oinarritzen baita gure lana. 1+1+1 = asko.\nMaitane Lopetegi Arozena\nJaione Lopetegi Arozena\nEdurne Martinez Agirre\nEskuak, gure lan-tresnak\nGorputzaren ehundura ukitzearekin batera, pentsatzen, sentitzen eta ikusten duten behatzekin egiten dugu lan Kimua Fisioterapia eta Osteopatia Zentroan. homeostasiarekin konektatzen ditugu gure eskuak, organismoko sistema autoerregulatzailearekin.\nMaitane, Jaione eta Edurne gara, eta hiruron jakintzak eta esperientziak batuta egiten dugu lan, egin beharrekoak elkarren artean partekatuz. Horrela, eraginkorragoak gara pazienteen osasuna berreskuratzerakoan.\nAnatomiaren, fisiologiaren, eta organo eta sistemen arteko harremanen inguruko ezagutzak dira gure lanaren muina. Fisioterapia eta Osteopatia tratamenduetan aditua eta aritua den lan-taldea dugu Kimua Zentroan.


Buletina ez baduzu ondo ikusten, sakatu\nEuskal AEko ospitalez kanpoko zentro publikoen sareko 467 zentroetan artatutako kontsultak 13,8 milioi izan ziren; biztanle bakoitza batez beste urtean 6,4 aldiz izan zen medikuaren kontsultan, 2006an baino %3,2 gehiago. 2006an urtea 6,3 bisita izan ziren; beraz, maiztasuna pittin bat hazi da. 2007. urtean 482 milioi euro gastatu ziren ospitalez kanpoko osasun-asistentzian. Aurreko urtearen aldean %14,5 gehiago; hazkunde hori ekonomiak, oro har, izandakoaren (%6,7, BPGren terminoetan) gainetik dago, eta biztanleko gastua 225 eurotan kokatu zen (198 euro 2006an), aurreko urtean baino %13,6 gehiago. Ospitalez kanpoko zentroetan izandako kontsulten %82,5 medikuntza orokorra/familiena izan ziren, 9,8 milioi, eta pediatria, 1,6 milioi kontsulta. Aurreko urteetako joerari eutsiz, medikuntza orokorra/familien kontsultak %3,6 eta pediatriakoak %2,4 hazi ziren 2006.aren aldean. [Gehiago ikusteko: Prentsa-oharra] 2007an %4,3 hazi zen jarduera kirurgikoa euskal ospitaleetan\nOspitaleetako interbentzio kirurgikoak %4,3 hazi ziren 2007an, Euskal AEn gehien hazi zen asistentzia-jarduera izan zelarik. 233.742 interbentzioetatik %62,4 ospitale publikoetan egin ziren, eta %37,6, pribatuetan. Berriz ere, gehien hazi den kirurgia-mota handi anbulatorioa izan da, %10 2006aren aldean; interbentzio guztietatik %24,3 izan zen. Kirurgia-mota honekin egindako operazioak � zeinak ez baitu behar pazienteak ingresatua irauterik- %193,6 hazi dira azken hamaika urteetan. Bestalde, amatasunaren arloan, 20.874 erditze izan ziren, goraka, laurogeiko urteetako kopuruetan. Erditzeen %86,9 ospitale publikoetan izan ziren eta %13,1 zentro pribatuetan. Ospitaleetako asistentzia-jardueran 1.844 milioi euroko gastua egin zen 2007. urtean, 2006an baino %11,7 gehiago, Euskal AEko ekonomiako urte horretako BPGk izan zuen %6,7ko hazkundetik gora. Ospitaleetako asistentzia-jarduera BPGren %2,8 izan zen 2007. urtean eta biztanle bakoitzeko, batez beste, 861 euroko gastua izan zuen (aurreko urtean baino %11,1 gehiago). [Gehiago ikusteko: Prentsa-oharra] 2007an, Euskal AEn, %9,4 ugaritu ziren aseguru mediko pribatua zuten pertsonak\n[Gehiago ikusteko: Prentsa-oharra] EAEko 2007ko osasun inkesta\n2007ko Osasun Inkesta (ESCAV�07) Euskal AEn burututako bosgarrena da. 1986an burutu zen aurrenekoa, eta 1992 ezkeroztik bost urtez behin burutzen da. Osasun Inkestak, Erkidegoko biztanleria egoiliarrari buruz, ondokoez ematen ditu datuak: egoera epidemiologikoa, osasun joerak, bizi-ohiturak, osasun-zerbitzuen erabilpena. Osasun arazo nagusiak identifikatzea ahalbidetzen du, baliabideak planifikatu eta esleitzeko estrategiak diseinatu eta garatzeari begira. Osasunean, bizi-ohituretan eta zerbitzu sanitarioetarako irismenean arrisku-talde nagusiak identifikatzea ahalbidetzen du. [Ikus gehiago] Arnas gaixotasunengatiko ospitalizazioak %8,5 gehitu ziren 2007an\nEustaten datuen arabera, akutuen ospitaleetan 297.100 alta erregistratu ziren, eguneko ospitaleko ospitaleratze eta sarreren artean; aurreko urtean baino %2 gehiago. Alta guztien %76 ospitale publikoetakoak izan ziren eta %24 pribatuetakoak. Batez besteko ospitale-egonaldia 5,1 egun izan zen. Zirkulazio-aparatuko gaixotasunak (kardiobaskularrak) izan ziren 2007ko ospitaleratze-arrazoi nagusia, alten %12,2rekin; ondoren digestio-aparatukoak datoz (%11,4) eta nerbio-sistemaren eta sentimenen organoenak (%10,4). Arnas-gaixotasunak %8,5 ugaritu ziren 2007.aren aldean, nabarmentzekoa da. [Gehiago ikusteko: Prentsa-oharra]\n2007an, biztanleriaren osasun-egoera orokorra diagnostikatutako eta ospitaleetan tratatutako (erikortasuna) gaixotasunen bidez neurturik, zirkulazio-sistemaren gaixotasunak ditugu aurrenak ospitalizazio arrazoien artean gizonentzat eta hirugarrena emakumeentzat; haurduntza, erditze eta erdiberriaroko gaixotasunen eta nerbio-sistemaren eta zentzumenen organoen gaixotasunen ondoren. 2007an, akutuen ospitaleetan, 297.100 ospitalizazio izan ziren; %48,8, gizonak, %51,2, emakumeak. Ospitalizatutako pertsonen %42,1ek 65 urte edo gehiago zituzten. Ospitalizazio-adinak, batez beste, 2007an: 57 urte gizonentzat eta 55 emakumeentzat. 1.000 biztanleko eta adin-tarte guztietan gizonek alta gehiago izan zituzten, 20-44 urte bitartean izan ezik; haurduntza, erditzea eta erdiberriaroa dira �errudunak.� [Gehiago ikusteko: Prentsa-oharra]\nEustaten buletinetan baja eman nahi izanez gero,


Zitek finalista Enpresa Sustapenerako Europar Sarietan – Zitek\nZitek finalista Enpresa Sustapenerako Europar Sarietan\nEnpresa berritzaileak sortzen Euskal Herriko Unibertsitatean’ egitasmoak estatu-mailako fasea gainditu du, eta orain Europa osoko ekimenekin lehiatuko du\nEkintzaile-kulturan trebatzea helburu duen Enpresa berritzaileak sortzen Euskal Herriko Unibertsitatean programa Enpresa Sustapenerako Europar Sarietarako finalista aukeratu dute, final europarrean parte hartzeko. Hain zuzen ere, Enpresa ekimenaren sustapena izeneko kategorian lehiatuko du. Programa unibertsitate komunitate osoari zuzenduta dago, hau da, 50.000 lagun baino gehiagori.\nUPV/EHUren proiektuak Europar Batasuneko gainerako herrialde guztiek egindako proposamenekin izango da lehian. Sariak Luxenburgon banatuko dira, azaroko bigarren hamabostaldian.\nEnpresa berritzaileak sortzen Euskal Herriko Unibertsitatean programa 1999. urtean abiatu zen, UPV/EHUko ikasle, irakasle eta ikertzaileek ekintzailetza arloan zeukaten informazio eta trebakuntza gabezia konpontzeko.\nEgitasmoaren azken helburua enpresa-ekimen berritzaileak eta oinarri teknologikodunak sortzea da. Lau atal nagusi ditu proiektuak, dibulgaziotik hasi, eta sortutako enpresei zuzendutako aholkularitzarekin amaitu. Programa jarduera ludiko-trebatzaileekin eta balizko ekintzaileentzako ikastaro berezituekin abiatzen da, unibertsitate ikasleen artean ekintzailetza kultura sustatzeko. Ostean, enpresa proiektua garatuko duten ekintzaileei banan-banako laguntza eskaintzen zaie; eta bukatzeko, enpresa berriei lehenengo urte bietan aholkularitza eta laguntasuna ematen zaie.\nPrograma sortu zenetik, eta Araba, Bizkaia eta Gipuzkoako Foru Aldundien sostenguarekin, jarduera ludiko-trebatzaileetako parte-hartzea nabarmen hazi da. Horrezaz gain, bai UPV/EHUk sustatutako oinarri teknologikodun enpresak, bai enpresok merkatuan ipini dituzten produktuak ere asko ugaldu dira. Hain zuzen ere, 2010-2015 aldian 81 enpresa sortu dira. Carmelo Garitaonandia, Bizkaiko Campuseko errektoreordeak adierazi duenez, “enpresa berritzaileak sortzea funtsezko bidea da berrikuntza eta ezagutza Unibertsitatetik gizartera transferitzeko, eta modu horretan gizartea beraren ongizatea hobetzeko”.\nEuropako Batzordeak antolatutako European Entreprise Promotion Awards-ek enpresa espiritua bultzatzen duten aparteko ekimenak aintzatetsi eta saritzen dituzte. Sarien lehenengo aldia 2005ean antolatu zen. Herritarrak enpresen garrantziaz konturatzea dute helburu, baita ere.\nProposamen finalistak aurkezteko epea ekainaren 26an amaitu zen. Europako Batzordeak aukeratutako epaimahaia Bruselan bilduko da, hautagaien proiektuak aztertu eta irabazleak zeintzuk izango diren erabakitzeko. Kategoria bakoitzeko ekimen onena hautatuko dute, eta beste batek, irabazle orokorrak, Epaimahairen Sari Nagusia jasoko du. Saria PYMEren urteko Biltzarrean banatuko dira, Luxenburgon, azaroaren 18tik 20ra bitartean.


Zementuaren aurrean, aitzurrak\nTosu Betirako Asanblada\n2011n amaitu zuten Getxo eta Berango arteko Ibarbengoako metro geltokia eraikitzen, baina ez da sekula erabili. Oraingoz gauzatu ez den plan handiago baten parte zen geltokia: 8.000 etxebizitza landa izaerari eutsi dion eremuan, eta aparkaleku handia. Etxebizitzen proiektua alboratuta dago behin-behinean, ez ordea aparkalekukoa. Herritar talde batek sei urte darama hura egin nahi duten zelaian, egitasmoa geldiaraziz eta aldi berean bizimodu alternatiboa eraikiz. Ongi etorri Tosura.\n(Argazkia: Aritz Loiola)\nGetxoko Udalean guztira zazpi geltoki dauden arren, metroa horietako seitan besterik ez da gelditzen. Zazpigarrena, ofizialki Getxo-Ibarbengoa izena duena, 2011tik dago eraikita, baina sekula ez da han trenik gelditu, sekula ez dute bidaiarien joan-etorria ezagutu haren nasek. Geltoki “mamua” esaten diote. Ezohiko lekuan dago, lauzpabost etxe baizik ez duen zelaiz betetako inguruan.\nAgintarien asmoa betetzera, 300 autorentzako lurpeko aparkalekua egongo da, edo egon beharko litzateke jada, Ibarbengoako geltokiaren ondoan, Tosu izeneko parajean. Horren ordez, egun baratze batzuek, tarteka pankartaren batek eta etxola batek osatzen dute metroan doazenei Tosuk eskaintzen dien paisaia. Inoiz kanpin-dendak ere izan dira. 2011tik, geltokia amaitu zenetik, beti egon da norbait zelaia okupatzen, aparkaleku proiektua geldiarazteko borrokan.\nTosu Betirako Asanbladako zenbait kide, 2017ko urtarrilaren 21ean egindako manifestaziora deitzen. (Arg.: Hiruka-CC BY SA)\nGetxoztar talde bat eguna belar janean ematen zuten behiekin espazioa partekatzen hasi zen garai hartatik asko aldatu da Tosuko landaren itxura. Orain ez dago behirik, eta belardiaren zati bat baratzeek hartu dute, baita zuhaitz batzuek ere, dena okupei zor. Etxola handi batek etxebizitza-biltoki funtzioa egiten du, txikiago bat dago komunerako. Etxola handian hartu gaituzte Tosu Betirako Asanbladako Nagorek eta Gorkak.\nBeste 20.000 biztanlerentzako tokia egiteko plana\n“2007an Bilbo metropolitanoaren Lurralde Zatikako Plana aurkeztu zen, Uribe Kosta ere hartzen zuena”, azaldu du Gorkak; “zehazki, 30.000 etxebizitza egitea aurreikusita zegoen eskualdean, horietatik 8.000 Getxon”. Gehienak Andra Mari auzoan egitea aurreikusi zuten –ingurukoek Getxo esaten diote, besterik gabe–, udalaren sorburu eta haren espazio berde apurretatik gehientsuenak gorde dituen inguruan, Berangoko mugan.\n“Betidanik nekazari ingurua izan da Andra Mari”, dio Gorkak. “Gutxika urbanizatuz joan da, eta denboraz, baserriekin batera txaletak eta bestelako etxebizitzak eraiki dituzte, baina landa eremu batzuk gorde dira”. Testuinguru hartan iragarri zen 8.000 etxebizitza egiteko plana. “Ia beste Areeta bat egitearen parekoa da, 20.000 biztanlerentzako tokia, eta horrek dakartzan azpiegitura guztiak”. Erantzuna berehala sortu zela gogoratzen dute Tosu Betirakoko kideek. Ordurako auzo elkarte indartsua zeukan Andra Marik. 3.000 lagun bildu zituzten urbanizazio asmoen aurkako manifestazio batean, 2007an bertan.\nIbarbengoako aparkalekuaren aurkarien ustez, bai metro geltokia bai parkinga bera inguruaren urbanizazioari atea irekitzeko lehen urratsak dira\nKaleko indar erakustaldiaz gain, udaletxe barruko oreka haustea lortu zuen Andra Mariko auzo elkarteak. Ezker abertzalea legez kanpo zegoela, berdeentzako botoa eskatu zuten, baita askotxo eskuratu ere auzoan. Beti bezala EAJk irabazi zituen hauteskundeak, baina ohi baino tarte estuagoarekin, eta udalean indar nahikorik ez zuela ikusita 8.000 etxebizitza egiteko proiektua baztertu egin zuen, garai hobeen zain. Handik laburrera agertu zen bete-betean krisia, higiezinen burbuilaren eztanda eta guzti. Hurrengo urteetan proiektua itzuli egin zen, baina apalago.\nZelaiak zementuz betetzeko asmoa momentuz bertan behera lagata ere, Ibarbengoako geltokia eraikitzen hasi ziren 2008an. “Auzotarren aspaldiko eskaria zen trenbidea lurpetik joatea Anda Marin”, gogoan du Tosu Betirako Asanbladako Nagorek; “lortu egin zuten, baina Getxoko geltoki zaharra ere eraitsi zieten eta beste bat eraiki Bidezabalen, Algortatik hurbilago eta beraz auzokide askoren etxeetatik urrunago. Ibarbengoakoa eraikitzen hasteko aitzakia izan zen geltoki zaharraren ordezkoa egitea, baina aitzakia hutsa besterik ez zela bistan da, oraindik ireki gabe dago eta”. Ibarbengoako aparkalekuaren aurka daudenen esanetan, bai geltokia bai parkinga bera inguruaren urbanizazioari atea irekitzeko lehen urratsak besterik ez dira.\nTrafikoa arintzeko edo guztiz kontrakorako?\nTosuko aparkalekua Bizkaiko Garraio Partzuergoak sustatutako egitasmoa da. Getxoko alkatea, Imanol Landa jeltzalea, erakunde horretako Kontseilu Nagusiko bokala ere bada, eta Udaleko gobernu taldeak proiektua babesten du erabat. Haren iritzia zehazki ezagutzeko Hirigintza zinegotzi Joseba Arregirekin harremanean jartzen ahalegindu gara, baina udal iturriek orain dela hilabete batzuetako prentsa ohar bat igorri digute, esateko duten guztia hor dagoela adieraziz.\nOharrean, Getxoko gobernu taldeak “babes osoa” adierazten dio “Ibarbengoako Metroko aldirietako aparkalekua eta geltoki berria irekitzeko proiektuari, agerikoa baita mesedegarri izango dela Getxo eta Uribe Kostarentzat, mugikortasunaren eta ingurumenaren alorrean”.\nGetxon metroak maiztasun handiagoa du eskualdeko beste herri batzuetan baino. Udalaren esanetan, autoa uzteko tokia eskaintzeak aukera emango dio herritar askori maiztasun horretaz gozatzeko oso prezio merkean –egunean 70 zentimo ibilgailua bertan uzteagatik–, horri esker gidari asko ez dira Getxo hirigunera sartuko eta oro har errepideetatik auto asko kenduko dira. “Garraio publikoa eta autoa konbinatzen dituen aukera hori gero eta gehiago eskatzen dute herritarrek”, Bizkaiko Garraio Partzuergoaren arabera.\nGaur egun pertsona bat dago erroldatuta Tosuko zelaian eraikitako etxola honetan. Tosu Betirako Asanbladak, berriz, 10-15 kide ditu. (Arg.: Hiruka-CC BY SA)\nTosu Betirako Asanbladako kideak ez datoz bat: “Uste dugu aparkaleku bat eraikitzea inoiz ez dela autoak errepideetatik kentzeko; kotxea erabiltzeko beste azpiegitura bat besterik ez da”, diosku Nagorek. “Hemen ondoan autobidea egin zuten ataskoak konpontzeko eta ez zituzten konpondu; orain aparkalekua… Beti aitzakia berarekin dabiltza”. Bide batez, argi utz nahi dute ez daudela Ibarbengoako geltokia irekitzearen aurka, “azken batean eginda dago eta”. Baina administrazioarentzat ezinbesteko baldintza da aparkalekua eraikitzea geltokia zabaldu aurretik.\nParte hartzea bai, baina nolakoa?\nGetxon indarrean dagoen Hiri Antolamenduko Plan Orokorra (HAPO) 2001ekoa da, eta udal osoa urbanizagarritzat jotzen du, legez ukiezina den kostaldeko marra eta Andra Marin bertan dagoen golf zelaia izan ezik. Testuinguru horretan erabateko zentzua zuen 8.000 etxebizitza eraikitzeko asmoak, baina ikusi dugunez tiradera batean uztea beste irtenbiderik ez zuen izan Udalak 2007an. Handik urte batzuetara prozesu parte hartzailea ireki zuen alternatibak lantzeko, 2011tik 2015era iraun zuena.\nProzesu hartan parte hartu zutenetako bat Iñigo Elortegi Getxoko Auzokideok plataformako kidea da. “Udal gobernu taldeak hiru aukera ipini zizkigun mahai gainean: euren ikuspuntutik baikorra zenak 8.000 etxebizitza egitea zekarren; moderatuak 2.500 eta 4.000 bitartean; eta ezkorrak 2.000. Eurak moderatuaren alde azaldu ziren”. Hortik behera ezer ez. Baina prozesuan parte hartu zutenen %55ek “zero garapen” izeneko hautuaren alde egin zuten, hasierako aukeren artean ez bazegoen ere: 2013-2017 epean etxe berririk ez eraikitzea Getxon, eta udalean hutsik eta erabiltzeko moduan dauden 3.500 etxebizitzak erabiltzea eskaintza berria egiteko. Elortegiren esanetan, proiektua idazteko ardura zuen lantaldeak ez zuen aukera aintzat hartu eta horrek eragin zuen partaideen erdia baino gehiago prozesutik irtetea.\n“Ez dituzte 8.000 etxebizitza eraikiko, baina agian 4.000 bai, horretan dabil EAJ”, dio Elortegik. Ez du erraz, eta HAPOa ere ez du berriztu nahi horretarako EH Bildurekin eta Podemosekin negoziatu beharko lukeelako udalean. Seguruenik garai hobeen zain dago, ea gehiengo zabalagoa lortzen duen hurrengo hauteskundeetan”. Beste oztopo bat etor dakioke luze gabe argitaratuko diren EAEko Lurralde Antolamendu Gidalerroetatik, itxuraz filosofia aldaketa ekarriko baitute 2007ko testuinguruarekin alderatuta. “Badirudi orain hiriguneen inguruetako eraztun berdeak babesteko joera dagoela”, dio Elortegik, “krisi garaian lurzorua gorde beharra dago nonbait, amaitu dira udalak eraikuntzako plusbaliekin sostengatzen ziren garai oparoak”.\nEtxebizitza premiak ez du justifikatzen milaka etxe berri egin nahi izatea, Elortegiren esanetan. Bat datoz Tosu Betirakoko Gorka eta Nagore. Azken urteetan Getxok biztanleak galdu dituela gogorarazi digute: 83.000 ingurutik 78.000ra.\nBeste gizarte eredu baten bila\n“Ez gaude hemen lurra defendatzeko bakarrik, beste gizarte eredu bat sortu nahi dugu, energetikoki, elikadura aldetik, harremanen aldetik... Hau ez da aparkalekuaren kontrako borroka hutsa”\nJoko horren erdian, pertsona talde batek bizimodu bat eraiki du, urteen poderioz, Tosuko landan. Edo horretan dabiltza behintzat. 2011tik beti egon da mugimendua bertan. Guztira bost kanpaldi egin dituzte. Lehen hirurak iraupen mugatukoak, hirigintza planen aurka protesta egiteko antolatuak. Azken biak erresistentzia kanpaldiak izan dira, mehatxu zehatzei aurre egiteko abiaraziak eta hasiera batean iraupen mugagabekoak. Horietan azkenekoa 2017ko urtarril amaieran izan zen, itxura osoz obrak hasi behar zituztenean. Momentuz, ordea, topografoak izan dira bertara joan diren langile bakarrak. Lasai egin dute egitekoa, Tosu Betirakoko kideek inolako oztoporik jarri gabe. Makinak doazenerako, berriz, protokolo bat dute prest.\nBien bitartean, hasieran lau horma xume besterik ez zituen etxola negua bertan emateko moduko etxe bihurtu dute, sukalde eta literekin, horma batzuk adobez eta besteak kartoiz eginda, material birziklatua erabiliz. Baratzeek ere bidea egin dute. Bazterketa arriskuan dauden pertsonekin lan egiten duen elkarte bat hurbildu zitzaien orain pare bat urte eta geroztik haientzat da ortuetako bat. Pertsona bat dago erroldatuta Tosuko landako etxolan, eta atean itsatsita daukate beste baten etxebizitzan bortxaz sartzea galarazten duen legearen pasartea, polizia doanerako. Udaltzaingoaren bisita izan zuten behin, erroldatutako pertsona benetan han bizi zela egiaztatzeko. Baina jendearen joan-etorria da Tosuko giroaren ezaugarri nagusia. Hitzaldiak, ekitaldiak, igande arratsaldeetan hanburgesa salmenta… Mugimendua dago, eta gainera bizilagunekin, oro har, harreman ona izateaz harro daude.\n“Orain momentua da patxadaz elkarrekin jesarri eta hemen eraiki nahi dugun bizimoduaz hitz egiteko, gure arteko harremanak hobetzeko, konpromiso mailak orekatzeko, botere harremanik ez egoteko”, azaldu digute Nagorek eta Gorkak, “batzuetan asanblada mitifikatzen dugu baina egunero landu behar dira harremanak. Azken kanpaldiaren ostean enpresek ez dute mugimendurik egin eta lasaitasun une hau aprobetxatu nahi dugu barne mailako hausnarketa egiteko”.\n“Ez gaude hemen lurra defendatzeko bakarrik”, dio Gorkak, “beste gizarte eredu bat sortu nahi dugu, energetikoki, elikadura aldetik, harremanen aldetik… Plaka fotovoltaikoak dauzkagu, material guztia berrerabilitakoa da, afarietan alboko ekoizleei erositako janaria ematen dugu, edo gure ortukoa. Ez da aparkalekuaren kontrako borroka hutsa”.\nIkus hemen artikulu honen ingelesezko bertsioa\nKanal hauetan artxibatua: Tosuko borroka | Eredu ekologikoak | Hirigintza | Getxo


barren.eus - Ume jaioberrien gurasoei ‘Hazi Hezi’ aldizkaria banatuko die doan Udalak\nElgoibarko Udalak laguntza eskaini nahi die etxeko heziketa lanetan guraso izan berriei. Horrela, Gipuzkoako Foru Aldundiaren babesari esker, gurasoei zuzenduriko Hazi Hezi aldizkariaren erreportaje-sorta baten bilduma jasoko dute haur jaioberrien gurasoek. Haurra Udalaren Arreta bulegoan erroldatzerakoan jasoko dute honi buruzko informazioa gurasoek, eta ondoren, Kultur Etxean, Euskara Sailean, eskuratu ahal izango dute aldizkari berezi hori, bulego orduetan (07:30-15:00). Gainera, Udalari esker, urtebeteko harpidetza (4 zenbaki) doan eskuratzeko aukera ere izango dute.\nEtxeko komunitateari zuzenduriko heziketa aldizkaria da Hazi Hezi. Gurasoei, aitona-amonei, familiei edo hezitzaileei, haurren heziketan eta garapenean laguntzeko tresna izateko bokazioz jaioa.\nElgoibarko Udalak gogora ekarri nahi izan du urteak daramatzala haurra izan berri duten gurasoei zuzenduriko transmisio kanpaina antolatzen. Kanpaina horren baitan, lau euskarri erabiliko ditu Udalak aurten:\nBiorrikoa: gurasoen hizkuntza gaitasuna kontuan harturik, hiru mezu ezberdin prestatu dira: lehenengoa, guraso euskaldunei zuzendutakoa; bigarrena, guraso erdaldunei zuzendutakoa; eta hirugarrena, guraso mistoei zuzendutakoa.


Aberastasunaren sorrera gora Hego EHn, desberdintasunak ere bai — Manu Robles Arangiz Fundazioa\n2016an gertatutakoaren ondorio nagusia honako hau da: beste urte batez errentaren banaketa aurreko urteetakoa baino are ezberdinagoa da. Enplegua sortu eta langabezia murriztu da; baina, sortutako aberastasuna (BPG) subprime krisia hasi zen urtekoa (2008koa) baino %3,9 altuagoa izan bada ere, langabezia maila orduan zegoena baino askoz ere handiagoa da eta ez da enplegu nahikorik sortu. Izatez, enpleguaren kalitatea guztiz prekarioa da eta era bortitzean diskriminatzen dira emakumeak, gazteak eta 55 urtetik gorakoak.\nInformazio guztia argitaratu berri dugun Egoeraren Azterketa 133an daukazu\nGainera, langabeziagatiko prestazioetara bideraturiko gastuak murrizketak jasaten segitzen du: gero eta pisu txikiagoa du BPGan, urterik urte eskaintzen duen estaldura baxuagoa da eta hartzaileko eta orotara bideratzen den baliabide kopurua murrizten da.\nBeraz, ulertezina da bizitzen ari garen une honetan biztanleria osoaren bizi-baldintzak hobetuko dituzten neurriak ez hartzea, pertsona guztiak barneratzen dituen berdintasunean eta gizarte justizian oinarrituriko gizarte eta ekonomia mailako alternatiba sortu beharra baitago.


Pakidermia - Wikipedia, entziklopedia askea.\nfilarial elephantiasis (en) , elephantiasis nostras (en)\nPakidermia edo elefantiasis azala loditzea ezaugarri duen eritasuna da. Zainetako odolaren edota linfaren zirkulazioa gorputzaren gune jakin batean oztopatzen denean sortzen da; hala, azalaren azpiko ehunak solidotu eta gogortuz joaten dira eta azala loditu egiten da orduan. Beheko gorputzadarretan, buruan eta betazaletan sortzen da gehienetan; gizonezkoengan eskrotoan eta emakumezkoarengan aluan eta bularretan ere eratu ohi da.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-02-20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.


Lan eta pentsio erreformen aurka kalera aterako da gehiengo sindikala - Uriola.eus\nuriola.eus 2021-11-18 13:02 Ekonomia-Lana Bilbo\nAbenduaren 1ean mobilizazioak egingo dituzte Hego Euskal Herriko hiriburuetan, ELA, LAB, STEILAS, HIRU, ETXALDE, CGT eta CNT sindikatuek deituta. Hainbat gizarte eragileren atxikimendua du deialdiak\nSindikatuek eta herri mugimenduen ordezkariek prentsaurreko bateratua egin dute goizean Alde Zaharreko La Bolsa eraikinean, herritarrak abenduaren 1ean egingo diren mobilizazioetan parte hartzera deitzeko asmoz. Ernai gazte mugimenduko eta Bilgune Feministako kide bana arduratu dira manifestuaren berri emateaz. Bilboko mobilizazioa 11:00etan abiatuko da udaletxetik.\nCovid-19aren osasun krisiak herritarren bizi baldintzetan izan dituen ondorioak azpimarratu dituzte eragileek: "Pandemiak azkartu egin ditu jada bizi genituen krisi anizkoitzak eta sistema kapitalista, heteropatriarkal eta kolonialistak eragindako zapalkuntzak are gehiago sakondu dira". Horri lotuta, botere ekonomiko eta politikoari "kapital metaketari eusteko erabakiak inposatu" izana leporatu diote, eta hemendik aurrera gauzatuko diren politikek ildo beretik jarraituko dutela aurreikusi dute.\nLan arloari dagokionez, "enplegurako baldintza duinak bermatzeko ordua" eta "lan guztiak aitortu eta banatzekoa" dela aldarrikatu dute. Bestalde, "pentsio duinerako eskubidea" ere aldarrikatu dute: "Genero arrakalarik gabeko pentsio sistema, eros ahalmen errealari lotutakoa, propioa, publikoa eta unibertsala". Beraz, burujabetzaren aldeko mezua ere zabaldu nahi izan dute.\n"Gutxi batzuen diru eta botere gosearen gainetik, pertsona guztien bizitzak, gure herriaren eta planeta beraren biziraupena erdigunean jarriko dituzten neurri politikoak aldarrikatzen ditugu", adierazi du Ernai antolakundeko Manu Martinezek. Hala, irmo azaldu dira gizarte arloko murrizketen aurka, eta aldaketa sakonerako beharra nabarmendu dute.\nPentsiodunen mobilizazioen laugarren urteurrena\nLan-egutegien inposizioa salatu dute Gorabideko langileek\n2022ko dirulaguntzen deialdia martxan jarri du udalak\nLan arlorako bide propioaren beharra ikusten du LABek\nIbilgailu gidaridunen enpresa baten arau-hausteak ikertuko dituzte\nUGT-k eta CCOO-k garbiketa sektoreko negoziaketa desblokeatzeko eskatu dute\n'Abiatu' du izena LABen ekintza soziosindikaleko tresna berriak


Garaia Parke Teknologikoak ate irekien jardunaldia egingo du azaroaren 9an - Mondraberri\nTestua eta kartela: Garaia Parke Teknologikoa. Argazkia: MB artxiboa. 2019ko urriak 30, asteazkena.\nEgunotan Zientzia eta Teknologiaren Astea ospatzen ari da, eta Garaia Parke Teknologikoak, beste urte batez, plazer handiz, bat egingo du ekimenarekin. Hortaz, datorren azaroaren 9an, Garaia Parke Teknologikoak ate irekien jardunaldia egingo du, Arrasateko zein Debagoieneko gizarte guztiak hurbildu eta parkeko enpresak ezagutu ahal izan ditzan, eta gaur egun diziplina desberdinetan aplikatzen diren teknologiekin esperimentatu.\nGoizeko 10:30ean irekiko da esparrua, eta 11:000etatik aurrera ez da ezer faltako parkeko enpresekin batera antolatzen den ekitaldian.Etxeko gaztetxoentzat, halaber, puzgarriak, marrazketa tailerrak, Legogunea eta beste hainbat gauza ere egongo dira.Teknologiaren eremuari lotutako zenbait jarduera antolatu dira publiko guztientzat (3D inprimaketa, Errealitate birtuala eta Robot Humanoide bat).\nTalde txikietan, 11:15etik 12:00etara bitartean, bisita gidatua egingo da parkeko zenbait enpresatan barrena, eta euren ateak ireki eta zer egiten duten eta beste bitxikeria batzuk kontatuko dizkigute.Gainera, aurtengoan, mikrobus bat izango dugu, parkeko goialdeko instalazioak bisitatzeko eta LKS Ikerlan eta Edertek eraikinak ikusteko.\nAldi berean, XXI. mendeko gizartean adinekoak ahalduntzeari buruzko gogoeta egin nahi dutenentzat, hitzaldi batera joan ahal izango gara, “Adineko liderrak gizartearentzat” izenburupean, halaber Garaian kokatuta dagoen BiziPoz enpresaren eskutik.


"Zaldi Urdina" audio-fikzio serie berria, urtarrilaren 17tik aurrera, EITBPodkast plataforman\n'Zaldi urdina' antzezlana podcast bihurtu du EITBk. Bederatzi atal izango dira, 12 bat minutukoa bakoitza, eta Aingeru 17 urteko gaztearen arrastoaren bila jarriko ditu entzuleak.\n"Zaldi Urdina"ren aurkezpena. EITB Media\n"Artxipelagoa"k harrera bikaina izan du, EITBPodkast-eko eduki entzunena bilakatuz\n“Zaldi Urdina” antzezlan arrakastatsua podkast bihurtu da\nEntzun ''Artxipelagoa'' EITBPodkast plataforman\nZaldi Urdina lanaren aurkezpenaren argazkiak, Prentsa Aretoan\nArtista lan-talde bikaina dakar audio-fikzioak ere, eta astearte honetan Urko Aristi EITB Mediako Irrati zuzendariarekin eta Ainhoa Etxebeste EITBPodkast plataformaren arduradunarekin batera, honakok izan dira Bilboko egoitzan lana aurkezten: Ximun Fuchs idazle eta zuzendaria; Ander Lipus, Olatz Beobide, Manex Fuchs, Maite Larburu eta Oier Zuñiga aktoreak eta Argi Perurena (ahotsak).\nUrtarrilaren 17an estreinatuko da lehen atala eta hortik aurrera astelehenero atal bat zabalduko da. Bederatzi dira guztira eta 12 bat minutukoa bakoitza.\nZaldi Urdina lanaren aurkezpena\nDroga, gazteak, musika, intriga\nEsan bezala, Zaldi Urdina izeneko droga berria hartuta gazte bat hil da teknojaialdi batean. Bitartean, Aingeru, 17 urteko gaztea, desagertu egin da. Droga berria trapitxeatzen dabilena bera delakoan, denak ditu atzetik: familia eta polizia. Amets Aingeruren 22 urteko arreba errebeldek, Karmen amonak eta Simon udaltzainak astebeteren barruan, 18 urte bete baino lehen, aurkitu behar dute Aingeru eta epaitegira abokatu on batekin eraman. Atzera kontaketa hasi da.\nIkerketa amateurraren bidean gurutzatuko dituzte gazteen ondoezak eta ametsak, trafikatzaileen eta interes ekonomikoen boterea, eta polizia-indarren eta politikaren konplizitatea.\n"Artxipelagoa" fikzioaren arrakastaren arrastoan\n"Artxipelagoa"ren arrakastari eutsi nahi dio "Zaldi Urdina" lanak. Izan ere, euskarazko podcast entzunena izatera iritsi da "Artxipelagoa" audio-fikzio seriea. EITBPodkastek, 20.000 bisita izan ditu 2021eko apirilaren 29an sortu zenetik gaur arte, EITBko euskarrietan.\n"Artxipelagoa" fikzio distopikoa izan da klikaldi gehien izan dituen edukia. Espresuki EITBPodkast atarirako ULU Mediak egindako fikzioa da, eta EITBPodkasten bakarrik 5.300 entzunalditik gora izan ditu. Agregatzaileetan ere emaitza onak izan ditu. 14.500 bat klikaldi orotara , IVOOX, Goolgle Podcast, Apple Podcast eta Spotifykoak batuz. Spotyfyko emaitzak dira nabarmentzekoak. 13.000 eta 700 klikalditik gora izan ditu "Artxipelagoa"k, urriaren 3an abiatu eta gaur arte. Areago, 807 harpidetza lortu ditu bere aurreneko denboraldian. Urriaren 11n lortu zuen Estatuko edukien artean Top #69 postuan kokatzea. Estatuan euskarazko eduki batek inoiz izan duen emaitzarik onena da.\nEITBPodkast, euskarazko podcastgintzan erreferente\nJoan zen apirilean sortu zen EITBPodkast plataforma, gizarteak komunikabideak baliatzeko dituen joera berriei erantzuteko, eta euskarazko podcastgintzaren erreferente izateko. EITBko irratien eskaintza nahieran, gizartearen eskura eta erraz jartzea izan da helburu nagusietako bat. Halaber, aliantzak eraiki ditu EITBk proiektu honekin, euskarazko edukien biltoki izan eta eskaintza oparoa eta askotarikoa osatzeko.\nZentzu horretan, "Zaldi Urdina" audio-fikzio serie berria aproposa izango da oso euskalkiak modu jatorrean gozatzeko.


dantzan.com-en aldeko babes-taldea — Dantzan.com\nDantzan.com-ek 99 babesle\nBi hilabeteotan dantzan.com-en 99 erabiltzailek erantzun diozue babesle kuoten proposamenari. Eskertzekoa da zuen laguntzeko prestutasuna. Halere, proposamen honen bultzatzaileok uste dugu babesle gehiago bil gaitezkeela dantzan.com-en alde. Listoia gorago daukagu jarrita, baina momentuz, erronka txiki-txiki bat: 100 baietz!!\nDantzan.com-ek 83 babesle\nKanpaina abian jarri eta hilabetean, 83 pertsona eta elkartek eman dugu urratsa dantzan.com diruz laguntzeko, Euskal Herriko herrialde guztietakoak (Araba, Bizkaia, Gipuzkoa, Iparraldea eta Nafarroa). Datu esanguratsua da, baina babes taldekook uste dugu askoz babesle gehiago bil gaitezkela dantzan.com laguntzera. Oraindik zu falta zara? Ea bada!\nGehiago irakurri Nik ere babesten dut dantzan.com\nDuela hilabete batzuk dantzan.com martxan jarri ahal izan bazen ere, honen jarraipena ez dago inola ere ziurtatua. Ahaleginak ahalegin, diru-iturriak murriztu dira, eta egoera honen aurrean, inguruan bildu garen babes-taldekook beharrezkotzat jo dugu gure babesa ekonomikoa ere izan dadin urratsa ematea. Gehiago irakurri 4 erantzun daude\nNik ere dantzan.com babesten dut\nDuela hilabete batzuk dantzan.com martxan jarri ahal izan bazen ere, honen jarraipena ez dago inola ere ziurtatua. Ahaleginak ahalegin, diru-iturriak zeharo murriztu dira, eta egoera honen aurrean, inguruan bildu garen babes-taldekook beharrezkotzat jo dugu gure babesa ekonomikoa ere izan dadi...\nGehiago irakurri Ni ere dantzan.com bizi naiz\nGehiago irakurri 9 erantzun daude\n1.666 sinadura dantzan.com-en alde\n1.573 norbanako eta 93 elkarte/talde/erakunderen atxekimendua jaso du momentuz dantzan.com-en aldeko babes gutunak, eta jarioa ez da oraindik eten. Bitartean, prest daude dantzan.com-en aldeko hurrengo ekimenak.\nGehiago irakurri Bizi-dantzan irudiak erabili\nDantzan.com-en aldeko babes kanpainaren barruan, zuen email, kartel, kamiseta, txapa eta abarretan Bizi dantzan - dantzan bizi irudiak erabiltzera animatzen zaituztegu. Horretarako Erkuden Mendizabal diseinatzaileak egindako irudiak baliatu ditzakezue: Dantzan-bizi irudiak eta adibideak ikus...\nGehiago irakurri Bigarren ekimen kolektiboa: Commando Dantzan\nSinadura kanpainaren ondoren, dantzan.com-en aldeko bigarren ekimen kolektiboa aurkeztu genuen. Oraingoan, dantzariagoa: Euskal Herriko dantza taldeek, dantzariek, musikariek, zaleek... batera egiteko bideoa. Arrabots dantzarako musika taldeak landu zuen ekimena. Ideia Quebec-eko\nGehiago irakurri dantzan.com-en aldeko sinadura bilketa\nDantzan.com-en aldeko babes taldea antolatuta, 2012ko martxoaren 30ean, dantzan.com-en aldeko sinadura bilketa abian jarri zen. Orain arte jasotako atxekimendu kopurua (2012-12-31): 1.595 norbanako 96 talde / elkarte / erakunde Ziurtatu hemen zure sinadura jaso ote dugun: Babes-gut...\nGehiago irakurri Itxiera\n2011ko abenduaren 31an honakoa argitaratu zen dantzan.com: dantzan.com itxi beharrean gaude dantzan.com 2011/12/30\ndantzan.com-en aldeko babes-taldea on Dantzan.com-ek 99 babesle\nErronka txikia gainditu dugu: 109 babesle!! (atzoko datua).Jarraitu beharra dago. Martxa honetan, lortuko dugu. 200 baietz!!http://www.dantzan.com/[…]/nik-ere-dantzancom-babesten-dut\ndantzan.com-en aldeko babes-taldea on Nik ere babesten dut dantzan.com\ndantzan.com-en aldeko babes-taldea on Zure sinadura dantzan.com-en alde\n1691 atxekimendu jaso ditu dantzan.com-en aldeko babes gutunak gaur arte: 1595 norbanako eta 96 talde/elkarte/erakunde. Azken atxekimenduak abenduan jaso ziren.Kanpaina honek bete zuen bere helburua eta ez dugu gehiago zabaldu.Azken hilabeteetan, dantzan.com-en aldeko beste bi kanpaina bultzatu ditugu: "Ni ere dantzan.com bizi naiz", gehiago ezagutzera eman eta erabilera sustatzeko, eta batez ere, babesle kuoten bitartez dantzan.com diruz laguntzeko kanpaina.Babestu dantzan.com!! Bizi dantzan!! Dantzan bizi!!\ndantzan.com-en aldeko babes-taldea on Ni ere dantzan.com bizi naiz\nMezua zabaltzen lagun dezakezue zuen e-mail zerrenda, blog, Facebook, Twitter, dantza-kide, ikasle... eta abarren artean.Bizi gaitezen dantzan.com!!\nBa ez. Sinaduren jarioa ez da eten. Azken egunotan berriz izan dugu sinaduren jariotxoa. Azken orduko 'despistatuak' ote?? Hala ere, segi horrela, segi babes-gutuna sinatzen, oraindik egin ez duzuenok. Sinadura bakoitza da beharrezkoa.1577 norbanakoen eta 93 talde/elkarte/erakunderen atxekimenduak jaso ditu babes gutunak gaur arte.\n1542 norbanakoen eta 92 erakunde/elkarte/talde/ekimenen sinadurak bildu dira. Azken atxekimendua abuztuaren 15ean jaso genuen. Ordutik, sinaduren jarioa etenda dago.Orain, dantzan.com berriz daukagu martxan, baina hau ez da amaitu. Etenaldia ekarri zuen egoera (finantziaketa falta) ez da konpondu. Horregatik, dantzan.com-en aldeko babes taldeak lanean jarraituko du ekimen eta proposamen berriekin.Zerbitzua berriz abiatzeko, benetan esanguratsuak izan dira sinadura kanpainan jasotako atxekimenduak. Bai dantzan.com-eko arduradunei eta babes-taldeari adorea emateko, bai diru-laguntza eman duten erakundeei (Gipuzkoako Foru Aldundia, Bizkaiko Foru Aldundia, Eusko Jaurlaritza) zerbitzu honen oihartzuna erakusteko.Bizi dantzan, dantzan bizi!!\nDantzan.com-en aldeko babes taldeak sortutako profila da hau, dantzan.com-en aldeko ekimenen berri eman eta babesak bideratzen jarraitzeko.\nDantzan.com-en babesle izan nahi dut\nDantzan.com bizi nahi dut\n'Bizi dantzan' irudiak erabili nahi ditut\nDantzan.com-en alde sinatu nahi dut


Irlandaren Independentziako Gerra - Wikipedia, entziklopedia askea.\n(«Anglo-Irlandar Gerra» orritik birbideratua)\nIrlandako Independentzia Gerraren oroitarri edo monumentua\n1919ko urtarrilaren 21a – 1921ko uztailaren 11\n(halere bortizkeriak 1922ko uztaila arte iraungo zuen)\nAnglo-irlandar Ituna; Britainiar agintaritzaren amaiera Irlandako 32 konderrietako 26etan.\nIRAko eskualde eta lekuan-lekuko buru garrantzitsuak\nIrlandako Armada Errepublikarra Indar teorikoa edo paperean agertzen zena: 100.000 kide (Gerran 15.000 gizonek besterik ez zuten esku hartu une batez edo bestez, hauetatik 3.000ren bat gizonek modu egonkorrean)\nBritainiar Gudarostearen 20.000 gudari,\nRoyal Irish Constabularyko 9.700 polizi,\nBlack and Tans tdaldeko 7.000 kide,\nAuxiliary Division saileko 1.400 gizon, Ulster Special Constabularyko 4.000 gizon, bai eta zenbait talde paramilitar loialistetak ere\nIRAren aldetik 550\nHorretaz gainera 750 zibil hil ziren\nRICak 410; Britainiar Gudarosteak 261 eta USCak 43\nIrlandaren Independentziako Gerra (beste izen batzuk: 1922ko Anglo-Irlandar Itunaren aurkari errepublikazaleek Tan Gerra deritzote; Britainia Handian, Anglo-irlandar Gerra; Irlandan, berriz, ingelesez Irish War of Independence eta irlanderaz Cogadh na Saoirse; bere garaian the Troubles edo «Arazoak» zeritzoten, baina gero Ipar Irlandako gatazkari ezarri zaio izen hori) 1919ko urtarrilean hasi eta 1921ko uztailean bukatu zen. Batez ere Irlandan IRAk Erresuma Batuko Gobernuaren aurka antolatu eta emandako gerrilla erako gatazka armatua izan zen.\nIrlandan 1919-1921 urte arteko gatazka honetan borrokatu zen IRA aipatzean IRA Zaharra (Old IRA) izendatu ohi da, honela beranduago izen berbera erabiliko zuten talde ezberdinen arteko desberdintasuna eginez.\nHome Rule Krisia[aldatu | aldatu iturburu kodea]\n1880. hamarkadatik aurrera, Irlandako Alderdi Parlamentarioan ("Irish Parliamentary Party edo IPP") zeuden irlandar nazionalistek behin eta berriz Britainia Handiari Home Rule delakoa (autogobernua) eskatzen zioten. , or self-government, from Britain. Antzeko erakunde nazionalistek, esate baterako Arthur Griffithen Sinn Féin alderdiak, Irlandaren Independentzian inguruko zenbait modu edo era argudiatzen zituzten, halere azken jarrera hau garai haietan oso urria eta gutxienekoa zen.\n1912an Britainiar Gobernuak Home Rule eskakizunari baiezkoa eman zion, berehala krisi denbora luze bat nagusitu zen. Erresuma Batuak eta Ulstergo Unionistek talde armatuen antolakuntzari ekin zioten —Ulster Volunteers («Ulsterko Boluntarioak») zirelakoak— autogobernu itzulketa horri aurre egiteko asmoz. Aurkako aldean eta erantzun bezala Irlandar Nazionalistek Irish Volunteers («Irlandar Boluntarioak») deituriko talde armatuak antolatu zituzten.\n1916ko Irlandako Errepublikaren Aldarrikapena\nBritainiar Legebiltzarrak Hirugarren Home Rule Agiria onartu zuen, nahiz eta honen barruan Ulsterko Unionistek Irlandaren banaketaren atal bat sartzea lortu, baina agiri honen burutzapena beranduagoko utzi zen 1914ko Abuztuan Lehen Mundu Gerra hasiberria baitzen. Irlandar nazionalisten gehiengoak IPP alderdiko buruen eta John Redmonden Britainia Handia eta bere Aliatuen aldeko jarrera hartzearen aldeko deiei jaramon egin zieten, modu honen bitartez beren asmo edo xedea gerra hau amaitu eta behin Home Rule agiriaren betetzea lortzea zen. Irish Volunteers edo Irlandar Boluntarioen mugimenduak bat-bateko barne haustura jasan zuen, gehiengo batek betiere John Redmonden gidaritzapean National Volunteers («Boluntario Nazionalak») erakunde sortu berrian sartu ziren. Gelditzen ziren gainontzeko Irish Volunteers taldeko kideek, Eoin MacNeill buru zutelarik, Home Rule agiria emana izan arte erakunde hau indar betez mantentzen sahiatu ziren. Bien bitartean Irish Volunteer erakunde honen barneko sail batek, Irish Republican Brotherhood («Irlandar Anaitasun Errepublikanoa») taldearen gidaritzapean, Britainiar agintaritzaren aurkako altxamendu baten antolatze eta prestatze lanetan hasi zen.


Orain bai garela benetako jator • ZUZEU\nBehin eta berriz galdetu izan digute euskaldunoi zergatik eta nola ematen diegun halako garrantzia gure jatorriaren inguruko kontuei. Zergatik ardura dizue hainbeste nondik zatozten? Zer axola du noizkoak zareten? Zuen hizkuntza noren ahaidea den jakiteak zer adura dio? Etc.\nEgia esan, Euskararen Jatorria Elkartekoak kenduta, gehienok konformatzen gara beste edozein herri, etnia edo hizkuntza bezain zahar garela pentsatzearekin, baina oso maiz, txiki eta kaxkar izate honek, geure erroetan sakontzera eramaten gaitu, Santimamiñen edo Ekainen aurkitu behar bagenu bezala benetan izateko arrazoia.\nGauzak horrela, asko modernotu gara Aita Barandiaranen garaietatik, baina ezin uka, hala ere, poza ematen digutela gure zuztarrak hemen aspaldikoak direla dioten albisteek. Horietan azkenekoak Praileatziko Neanderthal kontuak izan dira, nik dakidanez.\nBistan geratu ei da, Cromagnonaz harago, Neanderthalak ere izan zirela gurean, eta ez duela 10 edo 20 mila urte, Europako edozein magdaleniarrek bezala. Bai zera! Gu beti beste guztiak baino harantzago jatortasun kontuetan, akabo ba!: 40.000/120.000 urteren arteko kontua da gure aitona-amonak hemengo koba-zuloetan xirrika ibilitzen zirenekoa, Praileaitzeko aurkikuntzen argitzen omen dutenez.\nEta zer nahi duzue, ba, oso ondo iruditzen zait nire hemengotasun hau hain aspaldiraino errotzea, askoz hobeto sentitzen naiz, nor izateko arrazoia borobilagoz kargatuagoa, nolabait, baina bi bekain hauek bat egiten duen ilelerroa depilatzera noa oraintxe bertan. Gehiegi ere nabari ez dadin nire antzinatasuna.\neuskaldunak, genetika, jatorria, Praileaitz\n10 pentsamendu “Orain bai garela benetako jator”-ri buruz\nassar 2013-05-12 20:08\nSentitzen dut zure ilusioa zapuztea, baina gu ez gara Neanderthal jatorrikoak. Gure arbasoak, beste edozein Cro-Magnonenak bezala, Afrikatik datoz.\nIñakito Garay 2013-05-12 20:31\nAssar, badakit gizon ona zarela, baina gezurtia ere bai: nola izango naiz ni afrikar jatorrikoa? Hori hegaztiak ugaztun edo koleoptero direla esatearen modukoa da: tximinotik gatoz, bai baliteke, batez ere zu zeu, baina ez ni. Gainera, neanderthalak baziren Praileaitzen, nola liteke gu ez izatea haien ondorengo? Et, et, et, bada hemen zer edo zer ondo ulertzen ez dudana…\nSorginetxe 2013-05-13 10:21\nIñakito, txantxetan ari zara, baina ez dakit zein neurritan. Badaezpada ere, zuretzat edo zuretzat ez bada ez dakienarentzat:\nNeanderthalak nahiz eta denboran Cro-Magnonaren aurrekoak izan daitezkeen, ez dira Cro-Magnonaren giza espezie bera. Afrikatik etorritakoa da Cro-Magnona, Neanderthalak Europan eta Asian kokatzen ziren. Euskaldunak, oso astakirtenak izan bagaitezke ere Cro-Magnonak gara.\nEsandakoa, baten bat galdurik bada…\nassar 2013-05-13 15:58\nIñakito, ez izan dudarik zu ere Afrikatik zatozela. Hori bai, seguru Euskal Herriko neanderthalek jadanik euskaraz hitz egiten zutela, eta gero guri pegatu zigutela…\nJoxean 2013-05-13 10:04\nNahiko Neanderthal daude oraindik Euskal Herrian, baina bata besteekin xirririk egiten ez dituzten horietakoak.\nPeru Dulantz 2013-05-13 15:13\nHala ere, azken teoriek diotenez, Neanderthalak eta gizaki modernoak nahastu omen ziren, eta munduko gizaki guztiok (afrikako beltzak izan ezik) Neanderthalen geneak omen dauzkagu…\nJoxean 2013-05-13 17:25\nEuskaldunak eta Espainolak jatorri berbera al dugu? Ez da posible! Nire ustetan herri euskaldunak eboluzio independentea izan zuen, horregatik sortu zuen bere hizkuntza propioa eta hizkuntazren jatorria ere ezezaguna da.\nI. Larrea 2013-05-13 18:28\nBai, Joxean, bai.\nEspainian eta euskal espainolistak sapiens-sapiens “last generation” zarete guztiak, kar, kar !!\niñaki 2013-05-13 21:28\nMomentu horretan, aitak semeari esan zion ingelesez: «Begiratu, seme; hizkuntza hau Europako jatorrizko hizkuntza da».\n“Lotsa sentitzen dugula ematen du, eta susmatzen dut horretan zerikusi handia duela…”\nSpain is big 2013-05-14 08:29\nSegurua den gauza bakarrenetakoa da, kromainon eta niandertal agertu orduko, Espainia inperio kosmopolitta zela, eta eguzkia ez zela gordetzen ahal, haren mugetan. Areago, Espainiako konstituzioak eman zigun Praileaitzen, Santimamiñen eta Zugarramurdin, kobazulo autonomo batzuk edukitzeko aukera.


Paciencia Melgar: "Ebola gainditu dutenek, askotan, bizitza zerotik hasi behar dute" - Debagoiena - Goiena.eus\nPaciencia Melgar: "Ebola gainditu dutenek, askotan, bizitza zerotik hasi behar dute"\nImanol Gallego 2014-12-21 13:59\nMisiolaria ginearra den arren, Monrovian ebolaz kutsatu zen eta une gogorrak bizi ostean, osatzea lortu zuen. Ebolak bere gorpu eta defentsak ahuldu zituen arren, ez zuen Melgarrek besteak laguntzeko duen grina ahultzea lortu. Egunotan, Aita Menni ospitalearen gonbitari esker Debagoiena ezagutu du.\nNolako gaixotasuna da Ebola?\nGogorra, oso gogorra. Zeharo ahultzen zaitu eta deshidratatu egiten zara. Gaixotasunaren indarraz gain, Afrikan baliabide eta mediku asko falta dira, eta horrek egoera okertzen du.\nEbola gainditu bezain laster, beste pertsonak laguntzeko prest egon zinen.\nEdozein pertsonak egingo lukeen bezala. Garcia Viejo osatzeko beranduegi izan zen, baina behin baino gehiagotan Carlos III.ena ospitalean izan naiz, eta plasma atera didate. Horrek, Teresa Romero osatzeko balio izan du.\nBeti azpimarratu izan duzu, ebola gainditzeko ahaleginak Afrikara bideratu behar direla.\nBertan dago izurritearen fokua, eta ospitale eta langileek oso baliabide eskasekin egiten dute lan. Herrialde horiek oso txiroak dira.\nNolakoa da ebola gainditu osteko bizitza?\nOso gogorra. Ebola estigma gogorra da, eta osatu ostean jendeak baztertu egiten zaitu, beldur handia dago. Nolabait esateko ebola gainditu eta gero, gehienetan herritarrek euren bizitza zerotik hasi behar izaten dute.\nEbolak beste gaixotasun batzuen garrantzia ezkutatu du?\nZoritxarrez bai. Tropikoetan oso gaixotasun gogorrak daude, eta egun guztia ebolarekin nahasten da. Indar eta esfortzu guztiak hor daudenez, gainontzeko gaixotasunak ez dira tratatzen, eta jendea denge edo malariaz hiltzen da.


Hasiera » Azken albisteak » Nazioarteko Azken Albisteak » Italia Azken Albisteak » COVID-19k italiarrek bidaiatzeko ohiturak aldatzen dituzte\nEuropako Azken Albisteak • Azken Bidaia Albisteak • Negozio Bidaiak • Osasun albisteak • Italia Azken Albisteak • Berriak • Trenbide Bidaia • berreraikitzen • Arduraduna • Segurtasuna • Turismo • Garraioa • Bidaiaren helmuga eguneratzea • Bidaia Wire Albisteak • Hainbat Albiste\nGarraio publikoan joan-etorriak egiten dituzten pertsonen kopurua udako oporraldiaren ondoren ehuneko 22.6ra jaitsiko dela aurreikusten da.\nBidaiatzeko portaera aldatzeko asmoa dutenen% 50ek baino gehiagok COVID-19 pandemia aipatu du arrazoi nagusitzat\nUrruneko lanaren eta ikaskuntzaren erabilera handiagoak bidaiatzeko ohiturak aldatzea iradokitzen du.\nDatu berriak datoz Italiako etxeko txerto kanpaina aurrera eraman arren.\nItaliako xede den biztanleriaren ehuneko 64.66 (edo 34.9 milioi pertsona) erabat txertatuta zegoen asteazkenetik aurrera.\nItaliako Estatistikako Institutu Nazionala (ISTAT) txostena kaleratu du gaur, eta COVID-19 pandemia langile eta ikasle italiarren mugikortasun ereduetan eragiten jarraituko du datozen hilabeteetan.\n"Urruneko lanaren eta ikaskuntzaren erabilera handiagoak langileen eta ikasleen bidaia ohiturak aldatzea iradokitzen du" STAT idatzi zuen bere txostenean.\n"Ehuneko 80 baino gehiago pandemia baino gutxienez astean bost aldiz joan zen bitartean, ehuneko 70ek baino gutxiagok hurrengo udazkenean maiztasun berarekin egiteko asmoa dute".\nIkerketan parte hartu duten langile eta ikasleen artean, mugikortasun portaera aldatzeko asmoa dutenen% 50ek baino gehiagok coronavirus larrialdia aipatu du arrazoi nagusia.\nSTAT garraio ohituren aldaketa ere aurreikusi zuen, udako etenaldiaren ondoren garraio publikoan joan-etorrien kopurua% 22.6ra jaitsiko zela aurreikusita, pandemiaren aurreko ehuneko 27.3aren aldean.\nDatu horiek Italiako txertoen barneko kanpaina aurrera eraman arren, Italiako xede-biztanleriaren ehuneko 64.66 (edo 34.9 milioi pertsona) guztiz ikusi dute. txerto asteazkenetik aurrera\nPandemiak lanerako eta ikasketetarako bidaien maiztasuna ere murriztuko du, estatistika agentziaren arabera.\nAzterketa ISTATek uztailean kontsumitzaileengan duen konfiantzari buruzko inkestaren barruan egin zen, 2,000 urte edo gehiagoko 18 herritar ingururi egindako laginari.


Free chat Kandahār. Ausazko arrotz doan txateatu berehala Kandahār tik.\nFree chat Kandahār\nOngi etorri Chatroulette KandahārEdozein lekutan, munduko pertsona aleatory bat konektatzeko. Chatroulette Kandahār dezakezu honako aukeren artean aukeratu:- Guztiak pertsona mota Kandahār doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nKandahār hirien zerrenda:


Marka poltsa, Ikasle poltsa, Eskola poltsa ¼Œ Bidaia poltsak, Hornitzaileak, Txinako Fabrikaren pertsonalizazioa - Dongguan Zhihao Handbag Industry Co., Ltd.\nAnimaliekin lotutako produktuak\nKatu eramailearen motxila\nHelduen bazkari paketea\nDongguan Zhihao Handbag Industry Co., Ltd. 2005ean sortu zen. Industriaren garapen joera eta kudeaketa kontzentratuaren urteak gertutik jarraitzen ditu. Ekipaje eta poltsen I + G, diseinua, ekoizpena eta salmenta integratzen dituen enpresa integral bilakatu da. Ekipajeen industriako erreferentziazko enpresetako bat. Bere establezimenduaren hasieran dozena bat pertsona izatetik eskala handiko maleta konpainia izatera pasatu da mila langile baino gehiago dituena, 80.000 metro koadro baino gehiagoko eraikuntza-eremua eta urteko 6 milioiko ekoizpena. .Dongguan Zhihao Handbag Industry Co., Ltd.-k beti mantendu du "osotasun egonkorra, kutxa laguna zintzoa" duen espiritu korporatiboa, "elkarrekiko onura, errespetua eta fidagarritasuna, garapena eta irabazi-irabazi" lankidetzaren kontzeptuarekin bat etorriz. produktu onak, zerbitzu onak, bezero onak eta sinesgarritasuna "" Oinarrizko "negozio printzipioak, etengabeko garapena eta berrikuntza, ekipajeen industriaren joera liderra. Konpainiak SGS nazioarteko ziurtagiria ere gainditu du. Dongguan Zhihao Handbag Industrial Co., Ltd.-k beti ekoiztu du batez ere: negozio poltsak, ordenagailu poltsak, aisia poltsak, gerriko poltsak, motxilak, bidaia poltsak, mendiko poltsak eta ohiko beste poltsa produktuak eta dokumentu poltsak, komunak poltsak, maletak, pasahitz-sarrailak, begietako maskarak, lepoaren mahukak, kutxen zorroak, zintzilikarioak eta ekipajeko eta ekipamenduko beste produktu batzuk\nTresna poltsa iragazgaitz on these, zure tresnak babesteaz gain, erraz eramaten laguntzen zaituzte, baita zure tresnak / beharrezko elementuak lehor mantentzen ere. Hori bereziki da lehortzeko tresnak erabili behar dituzten elektrizitateentzat, arropa lehorra mantendu behar dute autokarabanentzat ed......\nGerriaren zorroa, gerriaren zorroa edo gerriaren zorroa ere deitua, bidaia osagarrien muga zeharkatu du aspaldi. Orain aukera praktikoa bihurtu da, motxilak edo status bagak bezain ohikoak. Arrazoi ona dago hori guztia: gerriaren poltsak eskuak guztiz erlaxatu behar lituzke, baina hala ere arin jant......\nOrga eskolako poltsa\nIkasleentzako orga poltsaren kanpoko ehuna dentsitate handiko nylonezko Oxford oihalez egina dago. Material honek trakzioarekiko eta urradurarekiko erresistentzia handia du. Ehungintzako dentsitate handiak eta uraren aurkako estaldurak modu egokian ekidin dezakete euriak poltsa bustitzea. Barruan, k......\nEmakumeen gerrirako poltsa\nMendiko bizikleta motxila\n3. solairua, Xinyi errepidea, 187. zenbakia, Jilian komunitatea, Qiaotou herria, Dongguan hiria, Guangdong probintzia


BIDEBARRIETA KULTURGUNEAK KONTZERTU-ANTZEZPENA JASOKO DU OSTEGUN HONETAN, DUELA DENBORA GUTXI HIL DEN EDUARDO GALEANO IDAZLEA GOGORATUZ – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEAK KONTZERTU-ANTZEZPENA JASOKO DU OSTEGUN HONETAN, DUELA DENBORA GUTXI HIL DEN EDUARDO GALEANO IDAZLEA GOGORATUZ\nBIDEBARRIETA KULTURGUNEAK KONTZERTU-ANTZEZPENA JASOKO DU OSTEGUN HONETAN, DUELA DENBORA GUTXI HIL DEN EDUARDO GALEANO IDAZLEA GOGORATUZ\nAbiapuntu gisa “El mundo al revés” lana hartuko duen ikuskizuna arratsaldeko 19:30ean hasiko da Bidebarrietako Liburutegiko ekitaldi aretoan –sarrera librea izango da leku guztiak bete arte– Erre Arteka & Maskaradaren zuzendaritzapean.\nBilboko Udaleko Kultura Sailaren esku dagoen Bidebarrieta Kulturguneak, joan den apirilean hil zen eta mundu mailako literaturaren eta pentsamenduaren figura izan zen Eduardo Galeano idazle uruguaitarraren omenezko kontzertu antzeztua jasoko du datorren ostegunean, ABENDUAREN 10ean, arratsaldeko 19:30etik aurrera. Sarrera librea izango da.\n“El mundo al revés. Homenaje a Eduardo Galeano” ikuskizuna, mundu osoan ospea lortu zuen egile horren lanaren parte esanguratsuak gogoratzeko proposamena da. Eszenaren eta musikaren bitartez eskainiko den proposamen hori egilearen testuen aukeraketa zainduan oinarritzen da, abiapuntu gisa “El mundo al revés” lana hartuz. Testu horiek hainbat interpreteren bitartez entzun ahal izango dira.\nHorrez gain soinu eta sampleatu trataera berriak jasotzen dira, adierazpenerako potentziala handitu ahal izateko, eta zenbait musika tresnaren zuzenekoa ere gehituko da. Eszenifikazio proposamen horren ikuspegi presentzialari dagokionez, set eszeniko baten sorkuntzan oinarritzen da. Set horretan egongo dira partaideak: lau antzezle –bi emakume eta bi gizon– eta musikariak. Proiektua Erre Arteka & Maskaradak zuzenduko dute.\nEduardo Galeanok (Uruguay 1940 – 2015) Marcha aldizkari mitikoa izango zenaren editore gisa hasi zuen bere kazetaritza ibilbidea 1960an. 1973ko estatu kolpearen ondoren atxilotu egin zuten eta Argentinara joan behar izan zuen. Hainbat belaunaldi markatuko zituen eta Uruguayko, Argentinako eta Chileko diktadurek zentsuratu zuten “Las venas abiertas de América Latina” liburua argitaratu zuen. Lan horrek deskolonizazioaren ikuspegitik begiratutako Amerika Latinoaren historia proposatzen zuen, eta hori pentsaezina zen garai hartan nagusi ziren diskurtsoetan.\n1976an Videlaren heriotzaren eskoadroietan kondenatuen zerrendan sartu zuten eta, ondorioz, berriro ere ihes egin behar izan zuen, oraingo honetan espainiar estatura. Bertan Memoria del fuego trilogia idatzi zuen (Latinoamerikaren historiaren gainbegirada). 1985ean Montevideora itzuli zen. Kazetari gisa egin zuen lanarekin batera narrazio lana ere egin zuen, beti ere konpromisoz betea eta gogoetarako deia eginez. Eduardo Galeanoren lanak pobreziaren, miseria moralaren eta materialaren kontrako fronte komuna ezartzeko deia egiten du. Bere lanek genero ortodoxoak gainditzen dituzte, dokumentala, fikzioa, kazetaritza, azterketa politikoa eta historia uztartuz.\nDoctor Honoris Causa izendatu zuten hainbat unibertsitatetan: La Habanan, El Salvadorren, Mexikoko Universidad Veracruzanan, Argentinan dagoen Córdobako Universidad Nacionalean, Buenos Airesekoan eta Mexikoko Guadalajarako Unibertsitatean.\n← BILBOKO UDALAK, DUELA MENDE BATEKO HIRIA ETA BERTAKO JENDEA IRUDIETAN JASOTZEN DITUEN ARGAZKI ERAKUSKETA INAUGURATU DU ZABALGUNEA ERAIKINAREN ATARIAN\nOTXARKOAGA AUZOAK NAGUSIENTZAKO ANTZERKI ETA ABESBATZA HAMABOSTALDIAREN EDIZIO BERRIA JASOKO DU ASTELEHENETIK AURRERA, GABONETAKO KULTUR PROGRAMAZIO BEREZIAREN BARRUAN →


Aitortza publikoa egin diete 36ko gerran fusilatutako hiru billabonatarri - Amasa-villabona - Tolosaldeko ataria\nTolosaldeko Ataria 2014-03-31 10:57\nJoxe Agustin Garmendia Urkola, Joxe Garmendia Iraola eta Kruz Iribarren Ezkioga billabonatarrak 1936ko urriaren 1ean fusilatu zituzten Francoren gudarosteek, eta 78 urte geroago, aitortza publikoa egin diete.\nVillabonako udalbatza osoak, Martin Garitano Gipuzkoako ahaldun nagusia bertan zela, egin die aitortza 36ko gerran fusilatutako hiru herritarri, eta identifikatu gabeko beste bati. Urteak egin zituzten Amasako hilerrian lurperatuta, baina haietako baten izena bakarrik agertzen zen. Izan ere, Tolosatik isilpean eraman zituzten orain dela hainbat urte, sekula behar adinako aitortzarik egin gabe. Aritza elkarteak Aranzadi elkartearekin batera egin duen ikerketa lanari esker, ordea, jakin da hantxe zeudela besteak ere.\nGalder Azkue Villabonako alkateak eta Martin Garitano Gipuzkoako ahaldun nagusiak hori frogatzen duen txostena eta gorpuzkiak senideei eman ostean, Amasako hilerrira joan dira denak, eta omenaldi hunkigarri batean, hilobiratu egin dituzte berriro. Joxe Agustin Garmendia Urkola, Joxe Garmendia Iraola eta Kruz Iribarren Ezkiogaren izenak, panteoiaren gainean jarri duten plakan ageri dira orain. Fusilatuen senideak hunkitu egin dira ekitaldian. "Emozio handiak hartu nau", esan du Maria Pilar Iribarrenek, Kruz Iribarrenen ilobak. "Ez nuen uste inoiz egun hau helduko zenik".\nIkerketan parte hartu du Aranzadiko auzitegi mediku Paco Etxeberriak, eta era honetako ekitaldiak "beharrezkoak" direla nabarmendu du, bere txikian, garrantzitsuak: "Aitortza soziala eta instituzionala, biak dira garrantzitsuak".


Backgammon - Jokoaren arauak\n685 jokalari konektaturik\nApustuak eta partidaren bukaera\nNola jokatu Ludotekan\nEzagutzen diren taula joko zaharrenetariko bat da. Badirudi Mesopotamian orain dela 5000 urte inguru duela bere jatorria. Bestela ere, jokoaren idatzitako lehen arautegia XIII. mendekoak dira, Alfonso X. jokoen liburuan.\nBackgammon jokoan bi jokalari lehiatzen dira, hiruki luze itxurako jokalekuez osatuta dauden lau koadranteetan (6 hiruki koadrante bakoitzean), irudian ikus daitekeen bezala. Taula jokoa bitan zatiturik dago luzetara, barra izeneko zona batez.\nJokalari bakoitzak 15 piezarekin jokatzen du, aurkariaren piezen kolorearen desberdinak, eta irudian azaltzen den egoeran lekuturik hasten dute partida.\nPiezak aurkariak baino lehenago taula jokotik ateratzean datza lasterketa-joko honen helburua. Horretarako, bakoitzaren fitxak aurretik aipatutako hirukietatik igarotzen den ibilbide bat burutu behar dute, batarenak erlojuaren orratzen zentzuan eta bestearenak kontrakoan, bien ibilbideak elkar gurutzatuz.\nNormalean, aurretik erabakitako garaipen kopurua lortu arte behar diren joko kopurua jokatzen dira.\nJokalariak parez-pare kokatzen dira taula jokoa bien artean dutelarik, eta taula erdibitzen duen barrak ezkerrean eta eskuinean bi zati bereizten dituelarik bakoitzarentzat.\nJokalari bakoitzak bi dado ditu, baina lehen tiraldian bakoitzak bakar bat soilik jaurtiko du salbuespen bezala. Baliorik handiena lortzen duena izango da jokoari hasiera emango diona, bere fitxak jaurti diren bi dadoen balioekin (jokalari bakoitzak bat) mugituz.\nHortik aurrera, txandaka burutuko dituzte bakoitzak bere mugimenduak.\nLehenengo jaurtiketan ezik, txanda bakoitzean jokalari bakoitzak bere bi dadoak jaurtiko ditu eta beraietan azaldutako jokaleku kopurua mugituko ditu bere fitxak. Bi pieza mugitu ditzake (dado bakoitzeko pieza bat) edo bestela pieza bakarra ondoz ondoko bi mugimendurekin. Mugimendu bat balekoa izango da, beti ere hutsik dagoen, bereak diren fitxak dauden edo aurkariaren fitxa bakar bat dagoen jokaleku batean amaitzen duenean. Azken kasu honetan, aurkariaren pieza harrapatua izango da, eta barraren gainean kokatua izango da.\nEzin izango da inoiz pieza bat mugitu, aurkariaren bi pieza edo gehiago dauden jokaleku batetara.\nJokalari batek doble bat (bi dadoetan balio bera) lortzen badu jaurtitzerako unean, mugimendua bikoiztu beharko du, hau da, lau aldiz burutu behar izango du dadoetan azaldutako balio errepikatua.\nJokalariren batek piezaren bat harrapaturik baldin badu (barraren gainean), bere txandan pieza hauek taula-jokoan sartzeko beharrezko mugimenduak soilik burutu ahal izango ditu, beste piezekin inolako mugimendurik burutu ezin duelarik pieza guztiak joko taulan izan arte.\nHarrapatutako pieza bat jokora itzultzen da, bere lehen mugimendua bere ibilbideko 24 jokalekuen lehenengotik hasita.\nTxanda bakoitzean posible diren mugimendu kopuru maximoa burutzea derrigorrezkoa da, dadoen balioen arabera.\nMugitzeko fitxa bakarra dugunean eta mugimendua bi dadoen balioekin, baina ez bien baturarenarekin burutu ahal deneko kasu partikularrean, beti balio altuena duen dadoa aukeratuko da mugimendua burutzeko.\nGerta daiteke jokalariak txanda galtzea mugimendurik burutu ezin izateagatik. Egoera hau nahiko maiz gertatzen da jokalariak piezaren bat harrapaturik duenean.\nJokalariren batek bere pieza guztiak taula-jokotik ateratzen dituenean, jokoa amaitzen da.\nPiezak ateratzen joateko behar diren mugimenduak burutzen hasteko, jokalariak lehenik eta behin bere pieza guztiak ibilbideko azken koadranteko jokalekuetan kokaturik izan behar ditu.\nPiezak behar duten balio zehatzaren bitartez soilik atera ahal izango dira taula jokotik. Balio altuago baten bidez kanporatzeko, ezin du fitxa horren atzetik beste fitxarik egon.\nHoneraino joko bakarraren garapena (backgammon esku bakar bat, casual play deritzana) azalduta gelditzen dela esan daiteke, baina normalean jokalariek aurretik erabakitako puntu kopuru bat lortu arte jokatzen da (match play). Kasu honetan partida irabazten du erabakitako puntu kopurua lortzen edo gainditzen duen jokalariak.\nJoko bat hasterakoan, jokalariak puntu bateko apustua egiten ari dira, eta irabazlea egingo da puntu horren jabe. Joko horretan zehar, dadoak jaurti baino lehen, jokalari bakoitzak aurkariari apustua bikoizteko eskaera burutzeko aukera dauka. Jokalari batek eginiko apustu bikoizketaren eskaera besteak onartzen ez badu, ordurarte eginiko apustuaren puntuak eskaera hau burutu duenak eramango ditu eta joko hau bukatutzat emango da.\nApustua onartzen duen jokalariak, ondoren berriz bikoiztea eskatu ahal izango du; jokalariek txandaka apustua bikoiztearen eragiketa hau zenbaitetan errepikatu ahal izango dute.\nJoko bat irabazten duen jokalariak partida irabazteko puntu bakarrera geratzen denean, hurrengo jokoan (Crawford game) ezin izango da apustua bikoiztu.\nJokalari batek bere pieza guztiak taula-jokotik ateratzen baditu, aurkariak bakar bat ateratzea lortu aurretik, jokoa bikoitza edo gammon izan dela esango da, eta honek suposatzen du irabazleak apustutakoaren bikoitza eramango duela. Aurkariak, piezarik ez ateratzeaz gain, piezaren bat harrapaturik edo bere ibilbideko lehenengo kuadrantean baldin badu, jokoa backgammon kontsideratuko da, eta kasu honetan apustutakoaren hirukoitza jasoko du irabazleak.\nJarraian Ludoteka.com-en jokoak duen interfazeari buruzko azalpenak emango dira. Lehenik eta behin, apustuak eta dadoen jaurtiketari buruz:\nApustuak x2 testua duen botoia erabiliz bikoiztu ahal izango dira.\nApustuak bikoiztu egin ezin direnean, dadoak automatikoki jaurtiko dira.\nBikoiztu ahal direnean, automatikoki jaurtiko dira dadoak dagokion ikonoa ( ) aktibaturik baldin badago, eta bestela, Bota testua duen botoia sakatu beharko da.\nDadoen jaurtiketa modu automatikoan dagoenean, x2 botoia ezin da sakatu; apostua egiteko, modu automatikoa kendu behar da txanda irtisi baino lehen.\nPiezen mugimenduari dagokienez:\nPieza batek mugimendu bakar bat burutu dezakenean, bere gainean klik egitearekin nahikoa da.\nJokaleku ezberdinetara mugitu ahal denean, pieza arrastatu daiteke edo bestela helburu diren jokalekuetako batean (triangelu batean) klik egin; jokaleku hau fitxa bat baino gehiagoren helburu posiblea baldin bada, ezin izango da mugimendua burutu bertan klik eginez.\nArrastatu nahi ez badugu, txanda bakoitzaren lehenengo mugimendutan erabili nahi den dadoaren gainean klik egin dezakegu, eta ondoren mugitu nahi den fitxaren gainean.\nBeste joko batzutan (damak eta partxisean) gertatzen den bezala, mugimendu behartuak automatikoki burutuko dira ikonoa aktibaturik baldin badago.\nUneko jokoa galdutzat eman: aurkariak bere fitxak lehenago aterako dituela argi dagoenean, dagokion botoia ( ) sakatu daiteke berehala hurrengo jokoa jokatzera igarotzeko. Jokalariak amore ematen badu inongo fitxarik atera aurretik, jokoak puntuazio bikoitza izango du gammon bat izan dela kontsideratzeagatik.\nJokatu bakarrik: backgammon


Kontxik errealitate birtuala eta areagotua ezagutzen ditu – KZblog\nKontxik errealitate birtuala eta areagotua ezagutzen ditu\nKaixo KZguneako lagunak! Zer moduz zaudete? Ni apur bat nahasita. Teknologia berriekin zerikusia duten hitz berriren bat ikasi bezain laster jada beste bi berri ateratzen dira… ez dago geldiunerik… Entzun al duzue “errealitate birtuala” hitza? Eta “errealitate areagotua”? Ziur denok entzundako hitzak direla, baina, zer dira eta zertarako erabil daitezke? Beti bezala KZgunean begiratuko dut gaia argitzeko.\nJonekin kontsultatu ondoren “Murgildu errealitate birtual eta areagotuan” hitzaldira gonbidatu nau. Primeran! Han aurkeztuko naiz.\nHitzaldiaren egunean hainbat jende aurkeztu gara, eta hau ezustea!, Iñaki ere han zegoen. Ezjakintasun teknologikoan bizi den bakarra ez naizela ikusten dut.\nHitzaldiari arretaz entzun ondoren dena askoz ere garbiago daukat. Gure artean komentatu dugun bezala, aplikazio eta potentzial imajinezina dauka. Beraz hau zen galtzen hari zinena Kontxi!.\nNi bezalako traketsei azalduz, ‘errealitate birtuala’ digitalki sortutako mundu bat da eta betaurreko eta gailu berezi batzuen bitartez sar gaitezke ikusi eta ingurunearekin harremana edukitzeko. Posibilitate anitz ditu: aisiarako aplikazioak, heziketarako, medikuntza… Etxetik mugitu gabe leku urrun batera joan eta bisitatzea imajinatzen al duzu?\n“Errealitate areagotuaz” ere hitz egiten da. Teknologia honekin gure inguruan dauden gauzen informazioa ikus dezakegu gure smartphoneko kamera edo betaurreko berezi batzuen bitartez begiratuz. Imajina ezazu artelan bat begiratzen ari zarela eta honi buruzko informazioa handitu nahi duzula. Kameraren bitartez begiratzea nahikoa izango litzateke pantailan informazioa lortzeko…\n“Errealitate mistoa” deituriko beste teknologia bati buruz hitz egin dute eta imajina dezakezuen bezala errealitate birtual eta areagotuaren nahasketa da. Baina ez dizuet gehiago azalduko… hobe ni bezala hitzaldira joatea!\nNork KZgunea| 2019-05-03T09:22:05+02:00\t2019/05/03|Informatika eta Teknologi berriak|Iruzkinik gabe\nTrikimailuak Gboard-erako (Googleren teklaturako)\nOCR. Nola bihurtu irudi bat testu editagarrian\nNola blokeatu sartzen diren deiak\nInformatika eta Teknologi berriak (537)


Ardoaren, txakolinaren, sagardo naturalaren, artisau-garagardoaren eta ontziratutako uraren sektoreetarako 2021erako aparteko laguntzak | onekin.eus\nHasieraProgramaArdoaren, txakolinaren, sagardo naturalaren, artisau-garagardoaren eta ontziratutako uraren sektoreetarako 2021erako aparteko laguntzak\nArdoa, txakolina, sagardoa eta botilatutako ura ekoizten duten enpresek gaur egun bizi duten egoerari egonkortasuna ematea.\nArdoa eta txakolina destilatzeko laguntza.\nArdoa eta txakolina modu pribatuan biltegiratzeko laguntza.\nSagardo naturala ozpinetara bideratzeko laguntza.\nUr mineral naturala modu pribatuan biltegiratzeko laguntza.\nAurrekontuko zuzkidura: 10.000.000 €\nDirulaguntza hauek ezin dira itzuli.